Бош саҳифа Ўзбек насри онлайн антологиясиОйбек (1905-1968)Ойбек. Улуғ йўл (роман)\nОйбек. Улуғ йўл (роман)\nКун совуқ. Қуёш дам очилиб, кўнгилларни ёритиб юборади, дам ёпилади-да, тумшайиб олади. Дарахтлардан тўкилиб улгурмаган япроқлар ора-сира ширт-ширт узилади, салқин ҳавода бир-икки айланиб тун изғиринида қатқалоқланган, энди эса сумалаклана бошлаган кўча лойига ғарибона ясланади.\nКун совуқ, лекин бозор қайнайди. Бу ерга туташган кўчаларнинг ҳаммасидан одам дарёдай оқади. Баъзи бировлар совуқдан қотган қўлларининг кафтларини оғизларига тутадилар-да, «куҳ-куҳ» деб иситиб оладилар.\nЖоменинг орқасида, унинг баланд ғишт деворига тиқилиб Оташ-дукчи ўтирибди. У лукни ғув-ғув айлантиради, сўнг бир қўли билан кўзойнагини кўтариб туриб, дукни кўзларига яқин тутани, синчиклаб қарайди, тағин уни силлиқлай бошлайди. Дук кутиб ўтирган серямоқ жулдур паранжили ёш-қари хотинларга у бир-икки оғиз гапириб ҳам қўяди.\nОташ-дукчи олтмишларга яқин, бурушиқ юзида кўзлари теран жойлашган, елкаси чиқиқ, кўркам оппоқ соқолли қовжироқ бир чол. Лекин унинг кўркам оппоқ соқоли бор, салласининг йиртиғи, тўнининг ямоғи асло эсига келмайди, бунга ўрганиб кетган. Соқолини бармоқлари тез-тез тараб, зеб бериб туриш чолга одат бўлиб қолганди.\nБорган сари бозорнинг ғовур-ғувури авжга чиқади. Бу кун чоршанба бўлганидан бозор айниқса қизиган. Ҳар ким ўз ҳолига яраша, бири қопда, бири қопчиқда буғдойми, арпами келтириб сотар эди. Бировлар савдо-сотиқ ёки харж билан овора бўлса, бировлар чўнтакларида сийқа чақаси йўқ, бозор расталарида гаранг сургалади.\nЖоменинг бир ёнбошида кабобнинг хуш бўйи гуркирайди.\n— Келинг, келинг!.. Пишди кабоб!.. Ғарчча мой!. Маза қиласиз, келиб қолинг!..— мақтайди кабобчилар.\n— Ҳай-ҳай кабоб, жоним кабоб…— деди бошини лиқиллатиб дукчи ёнидаги паранжили кампирга бир кўзини қисиб.\n— Бе… Нимасини гапирасиз,— қихиллаб кулди кампир.\n— Димоғингга иси тегса бас!—деди киноя билан тағин бир хотин.\n— Тезроқ бўла қолинг, ота! Дук ўзи неча пул?— сўради сабрсизланиб шу ерда ўтирган бир ёш жувон.\n— Арзонроқ бўлсин,— деди кампир ва рўмоли учига тугилган тангани секин ушлаб қўйди.\nЧол дукнинг учини ингичкалар экан, кулимсиради:\n— Арзон, арзон, бир танга, холос! Кўриб турибсиз, бир дукни қўлдай чиқаргунимча она сутим оғзимга келяпти. Саҳардан оқшомгача чархнинг ғув-ғуви каллани шиширади, кейин қорин пиёз пўстидай шилиниб, базўр уйга етсам, кампирим тақ этиб олдимга бир коса арпа умочми, оқшоқ хўрдами қўяди. Ҳа, шундай, сингилларим.\n— Ҳаммамизнинг кунимиз шу экан, ер ютсин дунёсини!— деди шошиб турган жувон.\n— Тавба дегин, қизим, парвардигорим ўзи ёрлақасин, ойнинг ўн беши қоронғи бўлса, ўн беши ёруғ, бандасининг умри шундоқ…— деди кампир насиҳатомуз оҳангда.\n— Отамнинг соқоли оқарибди-ю, қачон ёруғликка чиқар экан?!—сўради заҳарханда билан ҳалиги жувон.\n— Ўзи кўрмаса болалари кўрар ёруғликни…— деди кампир осойишта товуш билан.\nЧолнинг юзида истеҳзоли енгил табассум титрар эди, у индамай қўлидаги катта дукни кампирга узатди:\n— Мана, она, дукларнинг бузруги — дурвоза! Хотинлар навбат билан бир тангадан пул узатиб дукларни олар, рўмолчагами, эски латтагами ўраб, уйларига шошиб жўнар эдилар.\nХотинларни жўнатиб, Оташ чол шошмасдан яна ўз иши билан машғул бўлди. Баъзан эсига келган эски байтлардан аста куйлаб қўяр эди. Дукчи ёнида ямоқчи косиблар, бирор кимса йиртиқ маҳсими, чурук чориқми кўтариб келармикин, деган умид билан сарғайиб ўтирардилар,\n— Эшитайлик жиндай, баландроқ ўқинг, отахон!— деди бир косиб йигит.\n— Овоз чиқмайди, иним, эрмак-да,— деди чол.\n— Ота қадим байтларга мисоли кон, ҳеч ким билмаганни билади,— деди четроқда ўтирган кал косиб.\nОташ-дукчи бўғиқ овозини сал кўтариб, бир байт бошлади, «ўҳу-ўҳу» деб йўталди.\n— Э-э… Чироқларим, бир вақтлар қандай тиниқ эди бу овоз… Энди қарабсизки, худди эски араванинг гупчаги…\nШу пайт чолнинг олдида баланд бўйли, олифта мўйловли бир йигит тўхтади:\n— Ассалому алайкум, амаки!\nУстида узун тринка камзул, бошига янги чамандагул дўппи қўндирган, дўрдоқ лаблари устига ингичка мўйлов қўйган, қуюқ пайваста қошли бу йигит Оташ-дукчига, шўрвасининг шўрваси дегандай, чатишиб кетган, узоқ бир қариндош эди.\n— Кўринмайсан, Эшонхон, ҳануз бойнинг эшигидамисан?— сўради дукчи қўл бериб кўришгач ва пастак ўриндиқни яқинроқ сурди.— Қани ўтир.\n— Ия, эшигида деганингиз нимаси, қария, бойнинг тўридаман, тўрида!— Эшонхон қўнжидан бир латта чиқариб, қунт билан этикларининг чангини арта бошлади.— Ишим олчи, амаки, обрў катта, бойнинг жилови қўлимда, чизган чизиғимдан чиқмайди.\nДукчи бир зум сукутдан кейин деди: — Шундоқ бўлса, омадинг келибди, ука! Бояқиш отанг нуқул меҳнат билан ўтиб кетди бу дунёйи ғамхонадан.— Бир он сукутдан сўнг дукчи тағин Эшонхонга қараб сўради:—Ўрис тилиниям ўрганган бўлсанг керак, жиян?\n— Ҳа, амаки, қийиб ташлаймиз русчани ҳам,— жавоб берди ғурур билан Эшонхон.\nЧол носқовоғидан кафтига жиндай нос тўкиб, тағин гапга киришди:\n— Отанг бояқиш мардикорликка кетган йигитларни кўп гапирарди. Тангри ўзи бечора бандаларига, етим-эсирлар аҳволига раҳм қилсин, уруш битса, келиб қолишармикаи?\n— Э-э, ота, уларнинг қисмати шу экан, ташвиш қилманг, уруш битди дегунча ҳаммаси дарров уя-уясига қараб қанот қоқади. Подшоҳи олий ҳазрат ҳақига эрта-ю кеч дуо қилишни унутманг. Иншоолло, буюк Русиямиз ғолибиятга эришажак. Бунга аминмиз,— деди Эшонхон билимдонлик билан.\n— Қайдам, иним, — деди дукчи, оғзидаги носвойдан Курмакланиб.— Замон бузилишга бузилди. Ишқилиб, ўғлонларнинг омон кайтганларини кўрсак бас, кейин биз омонатини топширардик-да, адамга равона бўлардик… Ҳа, бу ёлғон дунёнинг аччиқ шарбатини хўп тотдик…\nЭшонхон аввал мўйловини бир-икки дафъа бураб олди, кейин овозини пасайтириб, чол томон энгашиб сирли оҳангда деди:\n—Отахон, тангрига минг карра шукур қилсангиз арзийди, шу кунлар сизга омад келди, катта омад…\nДукчи қаттиқ таажжубдан ялт этиб қаради Эшонхонга:\n— Нима деяпсан, эсинг жойидами? Оч-яланғоч бир ғариб банда бўлсам, менинг эшигимда омад не қилсин?!\nЭшонхон, аввал бир қаҳ-қаҳ уриб кулди, кейин тағин шивирлади:\n— Ота, бутун шоҳона молу дунё кўчиб келади яқинда хонадонингизга, бахт-саодат, иқбол — барчаси сизни излаб қолди…\n— Э-э, тентак, ажаб гапларни айтасан. Ҳазилни қўй, иним, замон аҳволидан сўйла. Юртга тинчлик керакми, йўқми? Нега юрт оғалари буни ўйламайдилар? Мен шунга доғман…\n— Э-э, чол-э,— деди Эшонхон қўлини силтаб,— юртнинг аҳволи билан бош қотирманг, ўзингизни ўйланг, гапни эшитинг! Машҳур аттор Эшмуҳаммадхон бойни яхши биласиз-а? Катта ер-сувлари, ғиж-ғиж мол тўла дўконлари… Тошкентнинг тўрт даҳаси уники десам, лоф бўлмайди.\n— Ҳа, биламан, биламан, бир вақт элакдай уч газ читни закот деб тутқизган эди менга. Паст, зиқна, ит феъл бир бой. Хўш, гапир, қани эшитайлик.\n— Чамамда, икки ҳафта бурун, бир кун, кеч пайти бой ака икковимиз файтонда ёнма-ён ўтириб, ўша аттор бойникига бордик. Улфатчилик жойида бўлди, ичдик, едик… Ўша куни Эшмуҳаммадхон жаноблариникида қиз оши экан. Катта ичкари ҳовлисининг бутун уй-айвонлари қизларга лиқ тўла эди. Бир қизларки, ҳар бири бир паризод дейсиз. Ташқари ҳам тўла одам. Биз пинҳон хўп томоша қилдик. Эшмуҳаммадхоннинг қизини ҳам ғира-шира кўрдим. Маликалардай ясан-тусанган, тўлагина, лекин ростини айтсам, унча кўҳлик эмас, қорачагина қиз экан.\n— Ҳа, эшитдим. Эшмуҳаммад жаҳонда мисли йўқ бир тўй берибди, таърифидан тил ожизмиш. Қутурган-да, олтин қутуртиради…— деди дукчи кесатиб.\n— Аҳ, авжи гапни қизиқ жойида бузасиз-а! Бойлар ахир шаҳримизнинг кўрку обрўси, тўй қилса, юртга ош берса, ёмонми? Ҳаддан ташқари тўй берса, ўз ҳамёнидан ахир ҳаммаси! Ҳар тўйнинг ўз мезони бўлади. Гапни эшитинг, ота! Саидаҳмадхон, мен, бир тўда бойлар секин деразадан томоша қилдик. Катта уйда қизлар саф тизиб ўтиришибди. Тўрда бообрў оилаларнинг олтин-кумуш, шоҳи-зарбофларга беланган қизлари, пойгакда ҳоли танг оила қизлари… Лекин бундай базмни сира кўрмаганман, Марғилондан, Фарғонадан донғи кетган яллачилар чақирилган. Дутору танбур, ашула, ўйин бир зум тинмади. Лекин барчанинг ақлини олган бир қиз бўлди… Чиройли, попукдай бир қиз ўйнадики, аҳ-аҳ, иқлимда мисли йўқ, беқиёс…\n— Ҳа, ҳа, аҳёнда шундай ўйноқи бир қиз чиқиб қолади,— деди кулиб дукчи.\n— Э-э, гапни бўлдингиз. Хўш, шундай қилиб, чунон ўйнадики ўша қиз, Саидаҳмадхон жаноблари эс-ҳушидан айрилдилар қолдилар. «Яна битта ўйнасин, яна битта ўйнасин», деб шарақ-шарақ пул суғура бошлади. «Уят бўлади», деб базўр пулларни қайта киссасига солдирдим. Бою бойваччаларнинг барчаси қизга маҳлиё бўлди, илло барчасининг кўнгли ўртанди. Қиз ҳам пайқаб қолди шекилли, изза бўлиб таппа ўтириб олди, пиқ-пиқ йиғлади. Эшмуҳаммадхон: «Бас, бўлди, чиқинглар ташқарига», деб ҳаммамизни ичкаридан ҳайдади. Кейин кўп ўтирмадик, жўнадик. Саидаҳмадхон тамом ҳушдан айрилди, дедим, йўлда анчагача бир сўз қотмади, лекин чидамади, шекилли, сўради: «Кимнинг қизи экан? Офат! Офат!» «У ғариб-бенаво бир оиладан. Оти Зумрад», дедим.— Эшонхон чолга тикилди:—: Хўш, нима дейсиз, амаки? Энди гап сиздан.\nЧолнинг қовоғи осилиб кетган эди:\n— Бас, бас, ҳароми! Тилингни тий, алжирама!—деди қаҳрли бўғиқ товуш билан дукчи Эшонхонни жеркиб.— Зумрад пок, асил қиз. Қиз ошиларни, қиз базмларини севади, ўртоқлари билан боргандир бойникига. Очиқ, шўх қиз. Нима бўпти?\nБир оз сукутдан сўнг Эшонхон жиддий оҳангда сўради:\n— Хўш, нима дейсиз, ота? Гапим чин. Бой: «Тез ўртага туш, гаплаш», деб қўймаяпти. Тўғри, ўғиллари бор, қизлари бор, қўш хотини бор, тағин хоҳлабди бир уйланишни, нима бўпти? Давлатига ярашади-да. Машҳур заводчи бўлса, шоҳона шаън-шавкати бўлса, қизингиз маликалардай яйраб-яшнайди, ёмонми?\nЧол «уҳ» дея бошини қуйи солди, хомуш тортди.\n— Тавба, қизиқ гап…— деди паришон ҳолда. Эшонхон дукчининг бўшашганлигини пайқаб, яна шивирлаб аврай бошлади:\n— Тихирлик қилманг, хўп денг, қария! Ўзингиз ҳам бой бўлиб оласиз, бу ёғини ўйланг. Дук-пукингизни йиғиштиринг, шу ҳам касб бўлди-ю, қўйинг-э! Толе офтоби чиқаман деяпти, эсингиз жойидами?!\n— Иним Эшонхон, бу ғоят қийин савдо,— деди Оташ-дукчи.— Бой аканг ўлгудай қув, муғамбир одам. Кўп кўрганмиз, чироғим. Бойлар ошиқ бўпти, жигаридан урибди, дейдилар. Ундай қиламан, мундай қиламан, бошимга кўтараман, деб Сулаймон тахтини ваъда қилиб, бечораларнинг гулдай қизларини оладилар. Шунақа беахлоқ бўлади бой-бойваччалар! Кўп кўрганмиз, жиян! Биздақа ҳокисорларни алдашга, аврашга уста улар. Бошимни қотирма, жиян, қўй беҳуда гапларни!\n— Э, бас-э! Мўътабар зотларга тил тегизманг! Тўғри, битта-яримта зиқна, бахили онда-сонда чиқиб қолади, ҳаммаси шундай бўлаверармиди! Саидаҳмадхон мурувватли, адолатли, ғарибларга меҳрибон бир одам. Қани, ота, фотиҳани бераверинг, қизингизнинг бахтини ўйланг! Биз бир холис дуо деб юрибмиз!\nЧол ҳам иккиланиб қолган эди. «Ҳарна бўлса-да, бой, бадавлат одам, балки қизим бойнинг давлатида олқиб-чолқиб, бола-чақали бойвучча бўлар, ўзим ҳам қариганимда қорним тўйиб овқат ерман», деб ўйлади ичида. Бир зумда Оташ-дукчи кўнглида фикрлар қуюни айланиб кетди.\n— Жиян, мени шу тобда шошириб, икки оёғимни бир этикка тиқма. Бу осон гап эмас, умр савдоси, дейдилар ахир. Сабр қил: бир-икки кун ўйлаб кўрай, кампиримга маслаҳат қилай, қавми қариндошим бор ўзимга яраша.\n— Майли амаки, ҳар нечук ишни тезроқ битирган яхши, орқага сурманг, ўзингиз доно одамсиз, сизга маслаҳатнинг нима даркори бор? Унга-бунга айтиб, бахт қушини чўчитиб қўйманг!—ўрнидан турди Эшонхон.— Хўп хайр!\nЭшонхон қаддини тик тутиб, тим томон тез юриб кетди. Дукчи узоқ паришон ўтирди. Бошида турли-туман хаёллар чалкашиб кетди. Гоҳ: «Шундай катта бир давлатмандга қайната бўлиш тоғдай бир бахт-ку», дерди ўз-ўзига, гоҳ: «Бундай воқеаларнинг оқибати ҳамиша фалокатли бўлган», дея гумонга кетар эди чол. «Тоғдай тахт бўлгунча, бармоқдай бахт бўлсин», деди Оташ-дукчи ўзича шивирлаб ва шу он хаёли тамом қарши томонга учди.\nЖомедан муаззин овози янгради, дукчи шошилинч равишда дукларни, асбобларни йиғиштиргач, жума намозига югурди.\n← Аввалги Аввалги Ойбек. Қутлуғ қон (роман)\nКейинги → Кейинги: Ойбек. Қуёш қораймас (роман)


2018 йилда барча станцияларда метрополитен хизматларидан фойдаланиш учун тўловнинг автоматлаштирилган тизимини жорий этиш режага киритилган. Бу ҳақда «Тошкент метрополитени» УК бош муҳандиси Бахтиёр Содиқов Халқаро Пресс-клубнинг навбатдаги сессиясида маълум қилди. \n«Ҳозирда Мустақиллик майдони метро бекатига махсус турникет синовдан ўтказилмоқда. Агар мазкур тажриба ўзини оқласа, бошқа метрополитен бекатларига ҳам иккитадан турникет ва автоматлар ўрнатилади», дея қайд этган Бахтиёр Содиқов.\n«Тошшаҳартрансхизмат» вакиллари ҳам ушбу инновацион имконият ҳақида хабар берганди. Эътиборли жиҳати шундаки, бу «янгилик» энг камида 5 марта янграган ва ҳанузгача амалга ошмай келади.\n2014 йил 6 июль\n«Тошшаҳартрансхизмат» жамоат транспортидан фойдаланганда NFC (Near Field Communication - яқин масофадаги алоқа) технологияси орқали тўловни амалга ошириш имконияти пайдо бўлиши ҳақида маълумот берганди. Соддароқ қилиб, смартфонданги илова орқали автоматлаштирилган тизим имкониятидан фойдаланиш ҳақида сўз юритилаётганини таъкидлаш лозим.\nАна шу пайтда мутасаддилар «лойиҳанинг техник ишланмалари устида катта иш олиб борилаётгани» ҳақида гапирган. Ҳукумат жамоат транспортидан фойдаланиш ва унинг сифатини ошириш борасида 2013 йил ноябрь ойида расмий ҳужжатни тасдиқлаган.\n2015 йил 16 январь\n«Тошшаҳартрансхизмат» келгуси икки йил ичида смарт-карт ёрдамида ишлайдиган тўлов тизимини яратишини билдирди. Жамият лойиҳани амалга ошириш учун 8та номзоддан бирини танлаши маълум қилинган. «Тошшаҳартрансхизмат» раҳбари Отабек Содиқовнинг айтишича, лойиҳанинг молиявий жиҳати кредит маблағларини жалб этиш орқали ҳал этилади. Автобусларда ушбу тизимни жорий этиш учун 3-4 ой муддат талаб қилиниши айтилган.\nЎзбек-Француз ишбилармонлар форумида «Тошшаҳартрансхизмат» АЖ яқин келажакда бажарилиши кутилаётган лойиҳани таништирди. 2015 йилнинг 10-12 июн кунлари ўтказилган тадбирда Тошкент шаҳар йўловчи ташиш хизматида автоматлаштирилган тўловни амалга ошириш ҳақида гапирилди.\nУнга кўра, тизим 2016 йилга қадар жорий этилиши, ундан сўнг хизмат кўрсатиш сифатини ошириб бориш белгиланган эди. Лойиҳа 2013 йил 9 октябрда имзоланган ПҚ-2048 сон ҳужжат асосида амалиётга жорий қилиниши таъкидланган.\nХалқаро тажрибада 10та автоматлаштирилган тўлов тизимларини ўрганиб чиқиб, «Микроэлектроника-Плюс» МЧЖ Тошкентдаги жамоат транспортлари учун ана шундай қурилмани яратганини эълон қилди.\nМутасаддилар синов тариқасида пойтахтдаги 155-йўналишдаги автобусларнинг бир нечтасига мосламалар ўрнатилгани, бу жараён бир ой давом этишини айтган.\nСингапурнинг Technobiz Transpay компанияси томонидан тақдим этилган платформада ишлайдиган ANOR лойиҳаси эълон қилинди. Унинг фаолияти учун зарур бўлган смарт-карт сотуви эса шаҳар бўйлаб 2 мингта марказда йўлга қўйилиши айтилган.\nВаниҳоят, «Тошшаҳартрансхизмат» АЖ яна бир марта NFC (Near Field Communication - яқин масофадаги алоқа) тизимидаги тўлов тизимини Uzmobile компанияси билан ҳамкорликда бажаришини билдирди.\nЛойиҳани илк синов фаолияти 2018 йил ўрталарига мўлжалланган. Биринчи босқичда, автобус ва метрода, кейинроқ, такси хизматида ҳам автоматлаштирилган тўлов тизими жорий этилиши билдирилган.


Фермерлар мулкини мусодара қилишга бош-қош бўлган мулозимнинг ўлиги каналдан топилди\nХоразм вилояти Урганч шаҳридан ўтадиган Шовот канали\nЎзбекистон Адлия вазирлиги ҳузуридаги суд қарорларини ижро этиш департаментининг Хоразм вилоят ҳудудий бошқармаси бошлиғи 45 яшар Абдувоҳид Ориповнинг жасади ўтган ҳафта Урганч марказидан ўтувчи Шовот каналидан топилди. Воқеа юзасидан Хоразм вилоят прокуратураси “Қасддан одам ўлдириш” моддаси бўйича жиноий иш очган.\nХоразм вилояти суд ижрочилари раҳбари Абдувоҳид Ориповнинг жасади суд-тиббий экпертизасидан сўнг ўз туғилган юрти - Қашқадарёга олиб кетилган.\nСуд ижроси бўйича ҳудудий бошқарма бошлиғи Ориповнинг ўлими юзасидан Хоразм вилоят прокуратураси “Қасддан одам ўлдириш” моддаси бўйича жиноий иш очганини билдиришди Озодлик манбалари.\n"Ойболта"нинг иккинчи тарафи\nОзодлик манбаларига кўра, “шолиси мусодара қилинган фермерлар мулозимни ўлдириб, жасадини сувга оқизиб юборган” деган версия терговчилар тарафидан кўриб чиқилаётган асосий тахминлардан биридир.\nАбдувоҳид Раззоқович Орипов Қашқадарë вилоятида туғилган ва Хоразмга ишга тайинлангунига қадар бир муддат Адлия вазирлигида, ундан аввалроқ эса суд ижроси бўйича Самарқанд ҳудудий бошқармасида ишлаган.\nОзодлик манбаларининг айтишича¸ Орипов талаб қилинган пахта ҳосилини давлатга топшира олмай қарздор бўлган фермерларнинг шолисини тортиб олиш билан боғлиқ зиддиятларга алоқадор бўлган.\nЎзбекистон Бош вазири Шавкат Мирзиёевнинг буйруғи билан ташкил этилган “Ойболта” гуруҳлари Хоразм вилоятидаги қарздор фермерларнинг мол-мулкини мусодара қилиш тадбирлари Ориповниг фаол иштирокида ўтган.\nЖумладан, Озодлик манбаларига кўра, Янгибозор туманида қарздор фермерларнинг тракторлари ва шолиси тортиб олинган.\nЎтган ҳафтада Хоразм вилоятининг Янгибозор туманида ўтказилган “Ойболта” тадбирида банклар ва таъминотчи корхоналардан катта миқдорда қарздор бўлиб қолган ўнга яқин фермернинг мол-мулки мусодара қилинган эди.\nБу ҳақда Озодликка хабар қилган янгибозорлик фермерлардан бирининг айтишича, суд ижро департаменти ходимлари қарздор фермерларнинг техника ва шолисини зўрлик билан тортиб олган.\nОзодликка ўз манбаларидан етиб келган маълумотга кўра¸ Бош вазир Шавкат Мирзиёев 12 октябрь кечқурун селектор йиғилишида ўзи туздирган “Ойболта” гуруҳи суст ишлаётганини танқид қилиб, маҳаллий ҳокимият ва куч ишлатар тизимлари ҳамда суд ижроси департаментини фаолликка чақирган эди.\nЎзбекистон ҳуқуқ-тартибот идораларидаги Озодлик манбаси Орипов бахтсиз ҳодиса боис оламдан ўтганлигини таъкидлаш билан чекланди.\nУрганч марказидан ўтувчи тезоқар Шовот канали чўмилиш мавсумида ўнлаб одамлар ҳаëтига нуқта қўйган хатар манбаи сифатида кўрилади.\nАммо одамлар мол-мулкини мусодара қилиш салоҳиятига эга бўлган амалдорнинг совуқ мавсумда каналдан ўлиги чиқққани турли тахминларни урчитмоқда.\nЎзбекистон адлия вазирлиги ҳузуридаги суд қарорларини ижро этиш департаменти Хоразм вилоят ҳудудий бошқармасининг Ориповдан олдинги бошлиғи сирли тарзда ўз хизмат машинасида ëниб кул бўлган эди.\nУндан ҳам олдинги ҳудудий бошқарма бошлиғи эса жиноий жавобгарликка тортилиб, шу кунларда Бекобод қамоғида жазо ўтамоқда.\nЎзбекистонда мулозимларнинг сирли ўлимлари сўнгги пайтларда тез-тез учрамоқда.\nИкки ҳафта аввал Ҳамкорбанкнинг Марғилон филиали бошқарувчиси Шерзод Қодиров жасади Катта Фарғона каналидан чиққан эди.\nЎтган йили “Ўзбекфильм” очиқ ҳиссадорлик жамиятининг маҳсулотларини сотиш бўлими бошлиғи 51 яшар Назаров Тўлаган Толиповичнинг жасади “Ўзбекфильм” биносида осилган ҳолда топилган эди.\n2009 йилда Ўзбекистон Ички ишлари вазирлиги мулозими ўз уйида отиб ўлдирилган эди.\n"Мирзиёев Усмоновнинг учоғидан фойдаланиб, манфаатлар тўқнашувига йўл қўйди"


Chevrolet 2015 йилда Malibu ва Lacetti’нинг Corvette суперкарига ўхшаш янги моделларини тақдим этади - Zamin.uz\n13:45 / 17.12.2014\nАҚШнинг Chevrolet компанияси янги моделларини Corvette Stingray суперкарига ўхшатиб чиқармоқчи. Бу ҳақда General Motors концернининг глобал дизайн бўлими раҳбари Эда Уэлбарн маълум қилди, деб хабар бермоқда «Motor.ru».\n«Янги Malibu, Cruze ва Volt тез орада бозорга чиқади ҳамда уларда Corvette билан умумий жиҳатларни кўришингиз мумкин. Жумладан, янги моделларнинг орқа ёритиш тизими шакли Corvette чироқларига ўхшаш бўлади», − деди Уэлбарн.\nChevrolet 2015 йилдан бошлаб тақдим этиладиган ташқи кўриниши Corvette усулидаги моделлар компаниянинг янги рақобат устунликлари бўлади деб ҳисобламоқда. Дизайндаги бошқа ўзгаришлар ҳақида маълумот берилмаган. 2015 йил январида Детройтдаги автокўргазмада тақдим этиладиган Chevrolet Volt модели суратларида ҳақиқатдан ҳам Corvette элементларини кўриш мумкинлиги қайд этилган.\nЯнгиликлар » Авто » Chevrolet 2015 йилда Malibu ва Lacetti’нинг Corvette суперкарига ўхшаш янги моделларини тақдим этади


ЮРИДИК КАДРЛАРНИ ТАЙЁРЛАШДА ИННОВАЦИОН ЁНДАШУВ\n2018 йил 24 сентябрь куни Адлия вазирлиги томонидан ташкил этилган матбуот анжумани юридик кадрларни тайёрлаш тизимини ислоҳ қилиш масалаларига бағишланди.Бу ҳақда вазирлик жамоатчилик билан алоқалар бўлими хабар берди.\nУнда Президентимизнинг 2018 йил 13 апрелдаги фармони ва қарорига мувофиқ, Адлия вазирлиги, адлия органлари ва муассасалари фаолиятини такомиллаштириш бўйича чора-тадбирлар ҳамда кадрлар тайёрлаш тизимини такомиллаштиришга доир устувор вазифалар белгиланганлиги таъкидланди.\nХусусан, Қорақалпоғистон Республикаси, вилоятлар ва Тошкент шаҳрида 14 та юридик коллежлар ташкил этилди. Уларда ўрта махсус касб таълимида “юриспруденция” йўналиши бўйича “Кадрлар иши бўйича юрист”, “Аграр соҳа юристи”, “Шартнома ишлари юристи”, “Нотариус юристи”, “Адвокатура юристи”, “Ижро ишлари юристи” каби мутахассисликлар бўйича кадрлар тайёрланади.\nМазкур таълим муассасаларига 2019/2020 ўқув йили учун абитуриентларни қабул қилиш Ўзбекистон Республикаси Адлия вазирлиги томонидан ҳар бир ҳудуднинг мутахассисликларга бўлган эҳтиёжини ҳисобга олган ҳолда белгиланган квоталар бўйича танлов асосида амалга оширилади. 2020/2021 ўқув йилидан бошлаб юридик коллежларнинг энг яхши битирувчилари Тошкент давлат юридик университетининг ҳудудий адлия органлари йўналиши бўйича дастлабки тест имтиҳонларисиз, суҳбат асосида ўқишга кириш ҳуқуқига эга бўладилар. Суҳбатдан муваффақиятли ўтган ёшлар бакалаврларни тайёрлаш бўйича махсус уч йиллик дастурга кўра ўқитилади. Айни пайтда битирувчилар зиммасига 3 йил ишлаб бериш мажбурияти юкланади.\nЎтказилган матбуот анжуманида журналистлар олий юридик таълим тизими ва олий таълимдан кейинги фаолиятдаги ўзгаришлар билан қизиқишди. Адлия вазирлигининг масъул вакилларининг таъкидлашича, 2018/2019 ўқув йилидан бошлаб, Тошкент давлат юридик университетининг магистратура босқичига талабаларни қабул қилиш квотаси тўлов-шартнома асосида 150 нафаргача оширилди. Энди талабалар ТДЮУ магистратура босқичига тест имтиҳонларисиз қабул қилинади ва бир йил мобайнида таҳсил олади.\nТошкент давлат юридик университети ҳузуридаги Юридик кадрларни халқаро стандартлар бўйича профессионал ўқитиш маркази ҳам ташкил этилди. Бу ерда олий ўқув юртини тугатган шахсларни юридик мутахассислик бўйича қайта тайёрлаш курсларидан ташқари, юридик кадрларни халқаро стандартларга кўра ўқитиш бўйича қисқа муддатли курслар ҳам ташкил этилади. Дастлабки мана шундай дарс машғулотлари 2018 йилнинг 5-24 ноябрь кунлари дунёнинг етакчи компанияларидаги 12 нафар адвокатлар ва мутахассислар иштирокида ўтказилиши режалаштирилган. Ушбу машғулотларда энг яхши натижаларни қўлга киритган тингловчилар Адлия вазирлиги тавсияномасига кўра, хорижий юридик компаниялар ва халқаро арбитраж институтларда малака оширади.


АҚШда яшовчи ватандошимиз Ўзбекистондаги NAPA Технопаркини сотиб олди - Darakchi\nАҚШда яшовчи ватандошимиз Ўзбекистондаги NAPA Технопаркини сотиб олди\nИҚТИСОДИЁТ 11.09.2020, 11:12\nАҚШда яшовчи ватандошимиз Бобир Aкилханов Ўзбекистондаги NAPA Технопаркини сотиб олибди. Бу айни пайтда хизматидан AҚШ, Лотин Aмерикаси ва Европанинг йирик компаниялари ва давлат идоралари фойдаланаётган, 20 йиллик тажрибага эга таниқли ишбилармон, инвестор - Б. Aкилханов NAPA жамоасига қўшилди, деганидир. Буни қарангки, АҚШда яшовчи ватандошимиз ахборот технологиялари бўйича бизнес-маслаҳатчи бўлиб Forbes Tech Council рўйхатига киритилган биринчи ўзбек ҳисобланар экан.\nNAPA TEAM компанияси эса жараёнларни автоматлаштириш миллий ассоциацияси ҳисобланади. Шунингдек, у ахборот технологиялари, инновациялар ва таълим соҳасида фаолиятини олиб бормоқда, айниқса, IT соҳасидаги миллий кадрларни тайёрлаш ва малакасини ошириш масаласига катта эътибор қаратади. NAPA хусусий Технопарк сифатида мамлакатимизда танилиб, таълим соҳасида NAPA Edu Hub IT Aкадемиясини ташкил этди. Лойиҳага 1 миллион AҚШ долларидан ортиқ маблағ жалб этилибди.\nАмерика бозорида катта талабда бўлган IT-мутахассисликларини ўз ватандошларига ўқув дастури сифатида тақдим этишни режалаштирган Б. Aкилханов ушбу ноёб лойиҳанинг таъсисчисига ва инвесторига айланганидан жуда хурсандлигини ҳамда Ўзбекистонда 1 миллион дастурчини тайёрлаб Ўзбекистон IT-жамияти сафига қўшишини айтди.\nУшбу билим юрти талабаларнинг илк қабулини жорий йилнинг сентябр ойидан бошлашни режалаштираётган экан.


Яна Россия. Telegram БМТга мурожаат қилди – КУН УЗ\nГлавная / Жаҳон / Яна Россия. Telegram БМТга мурожаат қилди\nAnvar 14.12.2017\tЖаҳон Comments Off on Яна Россия. Telegram БМТга мурожаат қилди 39 Показы\nTelegram маъмурияти БМТнинг инсон ҳуқуқлари бўйича олий комиссари офисига мурожаат қилиб, Россияда мессенжер атрофида юзага келган вазиятга таъсир кўрсатишни сўради. “Агора” ҳуқуқни ҳимоя қилувчи ташкилот раҳбари Павел Чиков ўз Telegram-каналида тегишли мактубни эълон қилди.\n“БМТнинг сўз эркинлиги бўйича махсус маърузачиси профессор Дэвид Кайе, мен сизга Telegram Messenger LLP номидан ёзмоқдаман. Менинг мурожаатим Россия ҳукуматининг интернет ва Telegram’га нисбатан сўнгги ҳаракатларига алоқадор бўлган, сўз эркинлигига жиддий таҳдидлари билан боғлиқдир. Компания Федерал хавфсизлик хизматига фойдаланувчиларнинг шахсий ёзишмалари бўйича маълумотни тақдим этмагани сабаб жаримага тортилди, ҳамда Telegram яқин ҳафталарда ичида Россияда блоклаб қўйилиши мумкин”, – дейилади мактубда.\nTelegram июнь ойи охирида Россияда блоклаб қўйилишига бир бахя қолганди, ўшанда у Роскомнадзорга “маълумот тарқатувчи ташкилотлар реестрига” киритиш учун керакли ахборотни беришдан бош тортган. Бироқ Telegram кейинчалик барибир барча керакли маълумотни – компаниянинг рўйхатдан ўтишига алоқадор ҳужжатларни тақдим этди.\nОктябрда эса келиштирувчи суд Telegram’ни 800 минг рубллик жаримага тортди, бу Федерал хавфсизлик хизматига хабарлар кодини олиб ташлаш бўйича маълумот берилмагани туфайли содир бўлди.\nTelegram БМТ Россия\t2017-12-14\nTags Telegram БМТ Россия\nПред. Озишнинг янги усули топилди\nСледующая Мусибат ҳам неъматдир…


Би-би-си мухбири қийноққа солинганини баён қилди\nБи-би-си мухбири Ўринбой Усмонов (чапда) иши юзасидан маҳкама шу йилнинг 16 август куни Хўжандда бошланган.\nЎринбой Усмонов дастлабки тергов жараёнида қийноққа солинганини эътироф этди.\nДастлаб бу борада унинг авдокати Файзинисо Воҳидова маълум қилган эди.\nТожикистон президенти буйруғи билан шартли равишда озод этилган ва айни пайтда иши Сўғд вилоят маҳкамасида кўрилаётган Би-би-си мухбири Ўринбой Усмонов тергов жараёнида қийноққа солингани ҳақида илк бор 18 август кунги маҳкама чоғида гапирган.\n- Мендаги қийноқ изларини адвокат ҳам кўрган, бошқа кўрган одамлар ҳам бор. Ўша махсус чақиртирилган журналистлардан бири (Ўринбой Усмонов қамоқдалик чоғида тергов изоляторида унинг билан суҳбатлашган журналистлардан бири назарда тутилаяпти - таҳр.) “бу кишининг қошларининг ёнида бирорта из йўқ эди, холмиди, бошқамиди?” деб сўраганди. Лекин бу изда энди, ўша қанақадир зарбанинг изи-да ахир, - дейди Ўринбой Усмонов.\nЎтган ҳафтада Би-би-си мухбирининг тергов изоляторида қийноққа солингани ҳақида хабар қилган қатор оммавий ахборот воситалари “Ўринбой Усмонов хавфсизлик зобитлари томонидан қўлларига сигарет чўғи босилган”ини ёзгандилар.\nБироқ бугунги суҳбатда Ўринбой Усмонов бу маълумотлар асоссизлигини ва умуман хавфсизлик изоляторида кўрган-кечирганлари ҳақида батафсил гапиришни истамаслигини айтади.\nАснода соҳа бўйича мустақил таҳлилчилар Ўринбой Усмоновга нисбатан қийноқлар қўлланилганининг бир сабабини у ҳибсга олинган дастлабки соатлардаёқ адвокат билан таъминланмаганида, деб билади.\nЎринбой Усмоновнинг ўзи ҳам ана шундай фикрда экан.\n- Қўлга олиш жараёнининг ўзиданоқ унинг ёнида адвокат бўлиши керак. Адвокат ташкилот томонидан тайинланган адвокат эмас, балки холис ва кўрган воқеаларини айта оладиган, дастлабки суриштирув пайтида виждонан шу ишга аралашадиган адвокат бўлиши керак. Ана шундагина кўп нарса аён бўлиб қолади, - дейди дастлабки кўрсатмаларни адвокат иштирокисиз берган Ўринбой Усмонов.\nКузатувларга кўра, Тожикистонда оғир жиноятларда гумонланиб, ҳибсга олинган шахсларнинг дастлабки кўрсатмалари адвокат иштирокисиз олинади. Буни расмийлар гумонланувчининг ўзи адвокатдан воз кечгани билан изоҳлайди. Ўринбой Усмонов билан боғлиқ воқеада ҳам худдий шундай бўлган эди. Би-би-си мухбирини ҳибсга олиш учун санкция берган Сўғд вилоят суди Ўринбой Усмонов адвокатдан воз кечганлиги ҳақида расман маълум қилганди. Бироқ бугунги суҳбат давомида Ўринбой Усмонов бунинг тескарисини гапирди.\n- Дастлаб суриштирув пайтидаёқ “мен адвокатсиз бир оғиз сўз гапирмайман”, деб айтганман. Лекин кейинчалик мажбур бўлганман ёзиб беришга, улар ўзларининг истаганига эришди ўшанда. Яна бир марта айтаман, менга нисбатан бошқача муомалада бўлган одамлар бутунлай бошқа одамлар. Мен билан ишлаган иккита терговчига умуман шикоятим йўқ, - дер экан Ўринбой Усмонов 13 июн куни баённома тузилгунига қадар уни қўлга олган хавфсизлик хизмати ходимлари калтаклаганини, аммо бу терговгача амалга оширилган иш эканини қўшимча қилди.\n“Азия плюс” хабар сайтининг ёзишича, Би-би-си мухбири ҳибсга олинган илк кунлари қийноққа солингани, аммо икки ой мобайнида бу ҳақда гапирмаганининг боиси унинг ҳуқуқ-тартибот идораларидан қўрққанидир.\nБироқ Ўринбой Усмонов ҳеч кимдан ҳадиксирамаслигини, аксинча бу ҳақда гапириш фурсати ҳали етмаганини айтади.\n- Тожикистонда демократик жараён бораётганини ўзим мисолимда кўрдим. Муҳтарам президент ўзи бу ишга аралашиб, мени вақтинчалик бўлса ҳам озодликка чиқарди. Умидим борки, президентнинг ўзи сайлаб қўйган судялар ҳам одил ҳукм чиқаради. Ана шу ҳукм чиқариш жараёнида ва ундан кейинги текширишлар жараёнида қачон қўлга олиндим, менга нисбатан нималар қилинди, буларнинг ҳаммаси кундек равшан бўлиб қолади, - дейди ҳақиқат тантана қилишига умид қилган Ўринбой Усмонов.\nБи-би-си Жаҳон хизмати мухбири Ўринбой Усмонов шу йилнинг 13 июн куни Хўжанд шаҳрида хавфсизлик ходимлари томонидан ҳибсга олинган эди.\nДаставвал у “Ҳизбут-Таҳрир”га аъзоликда гумонланган эди. Бироқ кейинчалик тергов жараёнларида бу айблов ўз исботини топмади ва расман бекор қилинди.\nАйни пайтда “Ҳизбут-Таҳрир” экстремистик ташкилотига алоқадорлик ва унинг фаоллари ҳақида давлатнинг тегишли идораларига хабар бермаганликда айбланаётган Ўринбой Усмонов устидан маҳкама давом этмоқда.


Шавкат Мирзиёев: «Раҳбарларнинг оёғи ердан узилмаслиги...\n30.03.2018 14:58 1 48420\nПрезидент Шавкат Мирзиёев Жиззах шаҳридаги Заргарлик маҳалласида аҳоли билан суҳбатлашди. Бу ҳақда Президент матбуот хизмати хабар берди.\n— Ҳамма жойда ўзим юрганимнинг сабаби — бошқа раҳбарлар ҳам пастда юриши, ҳаётни ўрганиши, оёғи ердан узилмай, халққа хизмат қилиши учун. Жиззахга ҳам вилоятни ривожлантириш, одамларга ҳар томонлама шароит яратиш бўйича кўпдан-кўп режалар билан келдик, — деди давлат раҳбари.\nБарча туманларда фойдаланилмаган имкониятларни ишга солиш, Фориш туманида сув омбори қуриш орқали қишлоқ хўжалигини ривожлантириш, лалми ҳудудларни узумчиликка ихтисослаштириш, «Обод қишлоқ» дастури асосида қишлоқлардаги аҳволни яхшилаш, томорқалардан фойдаланишни кенгайтириш масалалари ҳақида сўз юритилди.\n— Кўряпсизлар, кўп тизимларни ўзгартиряпмиз, одамларга осон бўлиши учун ҳамма чораларни кўряпмиз, — деди Шавкат Мирзиёев. — Одамлар ҳам ўзи учун ҳаракат қилиши, давлат яратаётган имкониятлардан фойдаланиши керак.


UzDaily.uz: Ўзбекистонда миграция таъсиридан болаларни ҳимоялаш бўйича лойиҳа ишга туширилди \nЎзбекистонда миграция таъсиридан болаларни ҳимоялаш бўйича лойиҳа ишга туширилди\n2018-й. 10-июль 16:14\nТошкент, Ўзбекистон (UzDaily.uz) -- Ўзбекистон Хотин-қизлар қўмитаси ва ЮНИСЕФ, Европа Иттифоқи кўмагида, миграция таъсиридан болаларни ҳимоялаш бўйича лойиҳани ишга туширди. Ушбу лойиҳа Жануби-Шарқий ва Жанубий Осиё ҳамда Марказий Осиё минтақаларидаги саккизта мамлакатида, жумладан Ўзбекистонда амалга оширилади.\n2020 йилнинг охиригача тўртта вилоятда – Бухоро, Фарғона, Сурхандарё ва Хоразм вилоятларида мазкур лойиҳа бўйича тадбирлар олиб борилади. Муҳожир ота-оналар томонидан ташлаб кетилган болаларга парвариш ва ҳимоя етишмаслиги мумкин. Миграция таъсир кўрсатган оилалар қийинчиликка дуч келади ва ижтимоий ҳимояга муҳтож бўлади. Бундай оилалар ва болаларга васийлик ва ҳомийлик органлари, Хотин-қизлар қўмитаси, оилавий марказлар ва ноҳукумат ташкилотлари, шунингдек Бандлик ва меҳнат муносабатлари вазирлиги бўлинмалари томонидан вилоят ва туман даражасида ёрдам кўрсатилади.\nУшбу идораларнинг миграция таъсир кўрсатган оилаларга сифатли ижтимоий хизматлар кўрсатиш соҳасидаги салоҳиятини ошириш, шунингдек болаларни ҳимоя қилиш тизимидан фойдаланишни яхшилаш мақсадида Хотин-қизлар қўмитаси ва ЮНИСЕФ яқиндан ҳамкорлик қиладилар. Ушбу лойиҳа доирасида муҳожирларнинг оилалари ва фарзандларининг эҳтиёжларини аниқлашга йўналтирилган тадқиқот ўтказилади.\n«ЮНИСЕФнинг ҳисоботига кўра, дунёнинг бошқа минтақаларига нисбатан миграция таъсир кўрсатган болаларнинг энг катта улуши Осиёга тўғри келади,»—деди Саша Грауманн, ЮНИСЕФнинг Ўзбекистондаги ваколатхонаси раҳбари. «Европа Иттифоқи кўмагида ЮНИСЕФ муҳожир ота-оналари томонидан ташлаб кетилган болалар ҳамда транзит жараёнидаги болаларнинг янада яхши ҳимоясини таъминлашни мақсад қилиб олган. Умид қиламизки, Ҳукумат ва халқаро ташкилотларнинг биргаликдаги хатти-ҳаракатлари Ўзбекистонда болаларга васийлик қилиш тизимини такомиллаштиришга ўз ҳиссасини қўшади. Бунга болаларни зўравонлик ва эксплуатациядан ҳимоялаш, соғлиқни сақлаш ва таълим сингари асосий хизматлардан фойдаланиш имкониятини, шунингдек уларнинг қонуний мақомини таъминлаш киради».\n«Миграция муаммоси нафақат Марказий Осиёда бўлибгина қолмай, балки глобал характерга эга. Тобора кўпроқ одамлар яхши ҳаёт ва даромад қидириб, уйларини ва оилаларини тарк этмоқдалар,»- деб таъкидлади Европа Иттифоқининг Ўзбекистондаги Делегацияси раҳбари, Элчи Эдуардс Стипрайс. «Бироқ яққол иқтисодий манфаатлардан ташқари миграция бошқа жиддий оқибатларга ҳам олиб келишини кўрамиз. Ушбу муаммоларни ҳал қилиш учун Европа Иттифоқи «Жанубий, Жануби-Шарқий ва Марказий Осиёда миграция таъсиридан болаларни ҳимоялаш» лойиҳаси доирасида мультиминтақавий ташаббусни қўллаб-қувватлашга қарор қилди. Ушбу лойиҳа Марказий Осиё мамлакатларида амалга оширилади ҳамда муҳожирларни қабул қилувчи асосий мамлакатлар бўлган Қозоғистон ва Россиядаги вазият таҳлилини ўз ичига олади».\n«Биз биргаликда муҳожирлар оилаларининг болаларини эътиборга оладиган бола ҳимояси бўйича барқарор сиёсатни таъминлашимизга ишонамиз,»-деди Ўзбекистон Бош вазири ўринбосари, Хотин-қизлар қўмитаси раиси Танзила Нарбаева. «Бундан ташқари, лойиҳани амалга ошириш БМТнинг Бола ҳуқуқлари бўйича қўмитасининг тавсияларини бажаришга имкон беради ҳамда Ўзбекистонда Бола ҳуқуқлари тўғрисидаги конвенциянинг бажарилишини ташкил этиш масалалари бўйича идоралараро мувофиқлаштирувчи кенгаш ишининг самарали бўлишига кўмаклашади», - деб қўшимчa қилди у.


Томорқачилигини дунёга ўрнак қилса арзийдиган Наманганда фойдаланилмаётган бир қарич ҳам ер қолмайди\n07 Апрель 2018 09:26 1273\nХалқимизда “Томорқа – етти хазинанинг бири” деган пурмаъно ҳикмат бор. Бугун хонадонидаги кафтдеккина ердан оқилона фойдаланиб, ҳам рўзғорини тебратаётган, ҳам катта даромад олаётган оилаларни кўплаб учратасиз. Бундай хонадон эгаларини қай бири суҳбатлашманг, “ер, сув, ҳаво ва иқлими қулай бўлган юртда деҳқончилик қилмасак бўлмайди” дея бот-бот таъкидлашади.\nНаманган вилоятида ҳам “Зарбдор ойлик” да шахсий томорқадан самарали фойдалашни ташкил этиш мақсадида баҳорги экин-тикин ишларини якунлаш бўйича айни кунларда тизимли чора-тадбирлар амалга оширилмоқда. Наманган шаҳар ва туманларда тузилган ишчи гуруҳ томонидан аҳоли томорқаларидан фойдаланишга яқиндан ёрдам беришмоқда.\nГап ишчи гуруҳ фаолияти ҳақида кетар экан, вилоят Ғазначилик бошқармаси ишчи-ходимларининг вилоятнинг Чуст ва Чортоқ туманларида амалга ошираётган тадбирлари алоҳида ибратга эга.\n-Мазкур икки туманларда Ишчи гуруҳи аъзолари уйма-уй юриб, хонадонларда томорқадан фойдаланиш борасидаги ишлар мониторинг қилинмоқда, - дейди Vodiymedia.uz мухбири билан суҳбатда бошқарма бошлиғи Фахриддин Салоҳитдинов. - Бунда асосий эътиборни бўш турган томорқалардан фойдаланмаслик сабаблари ўрганилиб, бундай оилаларга зарурий кўмак берилмоқда.\nЧуст ва Чортоқ туманларида 607 дан ортиқ оилага заҳира жамғарма орқали 58 миллион сўм маблағ ажратилди. Ажратилган маблағ ҳисобига хонадонлардаги томорқага экиш учун 5900 тадан ортиқ мевали дарахт кўчатлари олиб берилди. Айни кунларда Ишчи гуруҳ фаолияти изчил давом этмоқда.\nХитойда интернетсиз ҳеч ким қолмайди!\n2017-01-22 18:25:41 1126\n2017-04-12 13:57:01 2010\n2017-12-24 13:53:17 1508


380 йилда ёзиб битирилган асар\n05.01.2018 12:03 0 453\nШарқ халқлари тарихини ўрганиш, тадқиқ этишда Табарий, Наршахий, Байҳақий, Жувайний, Шарафиддин Али Яздий, Низомиддин Шомий, Ибн Арабшоҳ, Абдураззоқ Самарқандий сингари олим ва мутафаккирлар яратиб қолдирган дурдоналар катта аҳамият касб этади. Ана шундай бебаҳо тарихий асарлардан бири «Равзат-ус-сафо» асаридир.\nНавоийнинг тавсияси билан\nАсарнинг илк муаллифи Мир Муҳаммад ибн Саййид Бурҳониддин Ховандшоҳ ибн Камолуддин Маҳмуд ал-Балхий — Мирхонд (1433—1498) Ўрта асрлар тарих фанининг кўзга кўринган намояндаларидан биридир. Мирхонднинг отаси Саййид Бурҳониддин Ховандшоҳ темурийлар ҳукмронлиги даврида Бухородан Балхга келиб қолган эди. Мирхонд 1433 йили Балхда туғилган бўлса-да, умрининг деярли кўп қисмини Ҳиротда ўтказди.\nНабираси Хондамир «Хулосат ул-ахбор» китобида бобоси ҳақида қуйидагиларни ёзади: «Падарпаноҳ жаноб амир Хованд Муҳаммад йигитлик чоғларида турли илмларни таҳсил этиш ва нафис фазилатларни камолига етказиш йўлида тиришқоқлик ва зўр меҳнат қилди... қисқа вақт ичида билимдонлиқда замон фозилларининг пешқадами бўлиб олди. У (кўпроқ) тарих илмини касб қилди ва жаҳон аҳволини ҳамда осориатиқаларини таҳқиқ қилишга киришди. Олижаноб хотирани тез фурсат ичида бу фанни эгаллашдан фориғ қилди, аммо феълу атвори маишат аҳди билан қўшилишга йўл бермади, завқу шавққа берилмади... Дарс бериш ва амру маърифатга иштиёқ унинг равшан хотирида асло кўринмади. Аммо (бу ҳол)... орзу ва омонликнинг қиблагоҳи, яъни олижаноб Султон (Ҳусайн) ҳазратлари яқин дўсти (Амир Алишер Навоий)нинг ҳузурларига боргунича ва унинг ҳар турли навозиш, марҳамат, илтифот ҳамда мурувватларини топмагунларича давом этди».\nХондамирнинг яна бир маълумотига қараганда, Навоий Мирхондга ўзининг «Ихлосия» хонақосидан бир ҳужра ажратиб берган ва ундан бир тарихий асар ёзиб беришни илтимос қилган. Мирхонд бу асарни қисқа вақт ичида ёзиб тамомлаган. 1497 йилнинг баҳорида оғир касалликка чалиниб, 1498 йилнинг 22 июн куни оламдан ўтган.\nБобосига тортган набира\nНавоийнинг кўрсатмаси билан Мирхонд яратган асарнинг номи «Равзат-ус-сафо фи сийрат ул-анбиё ва-л-мулук ва-л-хула-фм.» («Пайғамбарлар, подшоҳлар ва халифаларнинг таржимаи ҳоли ҳақида жаннат боғи») бўлиб, ундан дунёнинг яратилишидан то 1523 йилга қадар Марказий Осиё, Яқин ва Ўрта Шарқ мамлакатларида бўлиб ўтган ижтимоий-сиёсий воқеалар кенг баён этилган. «Равзат-ус-сафо» муқаддима, еттита жилд, хотима ва жуғрофий қўшимчадан ташкил топган.\nМирхонднинг вафоти сабаб «Равзат-ус-сафо»нинг сўнгги еттинчи жилди тугалланмай қолганди. Маълумотларга кўра, бу ишни унинг набираси Хондамир давом эттирган ва унга 1497 йилдан то 1523 йилгача бўлган бўлган воқеаларни киритиб ўтган.\nХондамир (тўла исми Ғиёсиддин Муҳаммад ибн Хожа Хумомуддин ибн Хожа Жалолуддин Муҳаммад ибн Бурҳонуддин) ҳам бир қатор асарлари билан Ўрта асрлар тарихнавислигида ўзига хос из қолдирган. У она томонидан Мирхонднинг набираси бўлган. Отаси Хожа Хумомуддин Муҳаммад Шерозий Бадахшон ҳукмдори Султон Маҳмуд Мирзонинг вазири бўлган.\nХондамир 1473—1476 йиллар орасида Ҳирот шаҳрида туғилган ва ўша ерда таълим олган. Хондамирнинг олим сифатида шаклланишида Мир Алишер Навоийнинг ҳиссаси катта бўлган. У бўлажак олимга бой кутубхонасидан фойдаланишга рухсат берган, шу билан бирга илмий ишларига раҳбарлик қилган.\nАлишер Навоийнинг вафотидан сўнг, Хондамир Балхга кетиб, Султон Ҳусайн Бойқаронинг тўнғич ўғли Бадиуззамон Мирзо саройида хизмат қилган. Шу даврда унга «садр» унвони берилган. 1507 йилда темурийлар салтанати пароканда бўлиб, ҳукумат шайбонийлар қўлига ўтгач, Хондамир Ҳиротдан кетишга қарор қилади. 1528 йили у ердан бобурийлар пойтахти Аграга, Заҳириддин Муҳаммад Бобур (1483—1530) саройига боради.\nХондамир 1534 йили Ҳумоюн билан ҳарбий сафардан қайтиб келаётганида вафот этади. Унинг васиятига кўра, жасади Деҳлида Низомиддин Авлиё, шоир Хусрав Деҳлавийлар ёнига дафн этилади.\nОрадан асрлар ўтгач...\nАсар форсий тилда, содда ва равон услубда ёзилган бўлиб, илк саҳифаларданоқ ўқувчининг эътиборини ўзига тортиб олади. Асарни ёзишда муаллифларга улардан аввал яшаб ўтган ўнлаб тарихчиларнинг асарлари, турли манбалардан олинган тарихий маълумотлар асос бўлган.\nАсрлар ўтиши билан сулолалар ўзгарди, давру давронлар алмашди. Шу боис XVI аср биринчи чорагидан кейинги воқеаларни пухта, асосли ёритадиган асарларга эҳтиёж сезила бошлаганди. Аммо бу сингари катта ҳажмли асарни муносиб тарзда давом эттиришга ҳар қандай тарихчи олим журъат эта олмасди. Шунга қарамасдан, Эронда Қожорлар даврида яшаган машҳур тарихчи, шоир ва дипломат Ризоқулихон Ҳидоят (1800—1871) ана шу ишга қўл урди.\nРизоқулихон ёшлигидан Қожорлар сулоласининг вакили Фатҳали Шоҳ (1797—1834)нинг саройида хизмат қилган. Ўзининг рангин шеърлари билан шоҳнинг назарига тушган Ризоқули «амируш-шуаро» («шоирларнинг амири») унвонини олган. У сулоланинг кейинги вакили Насриддин Шоҳ Қожор замонида ҳам (1848—1896) саройда масъул вазифаларда ишлаган. Сарой кутубхонаси раҳбари бўлган, кейинчалик Эронда янги усулдаги мактаб очиб, уни бошқарган.\nРизоқулихон Ҳидоят Шарқда форсий тилдаги энг мукаммал тарихий асарлардан бири саналган «Равзат-ус-сафо» асарининг давомини ёзишга киришди. Ризоқулихон Мирхонднинг баён услубини сақлаган ҳолда Сафавийлар давридан бошлаб, Афшарлар, Зандлар ва Қожорлар сулоласи даврида Эрон, Хуросон ва қисман Мовароуннаҳрда юз берган воқеаларни ўзининг уч жилдли асарида ёзиб қолдирган. Асар Насриддин Шоҳга бағишлаб битилгани учун унинг исмига монанд тарзда «Равзат-ус-сафои Носирий» деб номланган.\nРизоқулихон Ҳидоят 1851 йилда Насриддин Қожор (1834—1848) нинг топшириғи билан Хива хони Муҳаммад Аминхон (1845—1855) ҳузурига элчи бўлиб келади. Мазкур элчилик асносида Эрон-Хоразм муносабатларига ойдинлик киритиш юзасидан музокаралар олиб борилган. Хоразмдаги саёҳати ҳақида у «Сафоратномаи Хоразм» («Хоразм сафари кундалиги») асарини ҳам ёзади.\nЧамаси, Ҳидоят Хива хонлигига ташрифидан сал аввалроқ «Равзат-ус-сафои Носирий» асарини ёзиб тугатган эди. Чамаси у мазкур асарнинг бир нусхасини ўзи билан олиб келган. У Хивада бўлган пайтида буюк ўзбек шоири Огаҳий билан ҳам учрашгани, у билан ижодий ҳамкорлик қилгани маълум.\nАйни пайтда «Равзат-ус-сафо»нинг ўзбек тилига таржимаси Мунис томонидан бошланган, бу ишни эндиликда Огаҳий давом эттираётган эди. Шоир кейинчалик ушбу йирик тарихий асарнинг Ризоқулихон қаламига мансуб қисмини ҳам ўзбекчага ўгирган.\nХуллас, бугунги кунга келиб ўн жилддан иборат улкан ҳажмли тарихий асар тўла-тўкис жамланиши учун тахминан 380 йилдан ортиқ вақт керак бўлган экан...\nҲуқуқ 22/03, 12:01\nҲуқуқ 18/03, 20:53\nНавоийда 13 нафар маҳкум озодликка чиқарилди\nЖамият 15/03, 17:31\nНавоийдаги ИИВ медиа маркази Хитой тажрибаси асосида ишламоқда (фото)


Бухорода 31 киши "молиявий пирамида"дан жабрланиб, Халқ қабулхонасига ёрдам сўраб келди\nТОШКЕНТ, 25 мар - Sputnik. Президент Халқ қабулхоналари Бухоро ва Когон шаҳарлари, Жондор, Қоракўл, Ғиждувон, Пешкў туманларида ташкил қилган мулоқотларда\nТОШКЕНТ, 25 мар - Sputnik. Президент Халқ қабулхоналари Бухоро ва Когон шаҳарлари, Жондор, Қоракўл, Ғиждувон, Пешкў туманларида ташкил қилган мулоқотларда вилоятнинг барча ҳудуди аҳолиси қамраб олиниб, очиқ-ошкора суҳбатлар ўтказилди.Мулоқотлар давомида кўпчилик мулкига зарар етказилган йирик фирибгарлик ҳолатлари билан боғлиқ жиноятлар бўйича тергов жараёнлари устидан қатъий назорат ўрнатилди. Дейлик, Пешкў тумани Куёвхўжа маҳалласидан келган мурожаатчиларнинг муаммоси битта – улар меҳнатсиз даромадга қизиқиб, “молиявий пирамида” домига тушиб қолишган. Пулларини ўз қўллари билан ҳамқишлоғига элтиб беришган, фирибгар ҳамқишлоқ эса уларни алдаб кетган. Айтилишича, бу “молиявий пирамида”дан жабр кўрганлар – 31 киши, улар даъво қилаётган сумма эса 7,1 миллиард сўмдан зиёд. Албатта, улар бу зарарга ўзлари ҳам айбдорлигини инкор қилмаяпти, шу билан бирга тергов ва суд жараёнлари адолатли ўтказилиб, фирибгарга тегишли мол-мулклар тўлиқ хатланишини сўрашмоқда. Бош прокуратура масъуллари бу борада қонунийлик ва адолат таъминланишини ўз назоратига олди.Оммавий қабулларда Олий суд ва Судьялар олий кенгаши раҳбарлари 901 та масалани кўриб чиқиб, уларнинг 423 тасига жойида ечим топиб берди. Жумладан, қабуллар жараёнида Бухоро ва Когон шаҳарлари, Ғиждувон, Жондор, Олот, Қоракўл, Пешкў, Вобкент, Ромитан, Когон туманлари судлари ўтказган сайёр суд мажлисларида жами 60 нафар шахс жазони ўташдан муддатидан олдин шартли озод қилинди.Бухоро вилояти суди жиноят ишлари бўйича судлов ҳайъати 1 нафар шахсни оқлаган бўлса, 47 нафар шахс маъмурий жавобгарликдан озод қилинди, бир шикоят бўйича суд қарори ижроси тўхтатилди.Шунингдек, судлар 119 нафар мурожаатчининг аризалари асосида уларга алимент ундириш юзасидан суд буйруғи чиқариб берилди. Ажрашиш ёқасига келиб қолган оилалар билан суҳбатлар ўтказилиб, 42 нафар вояга етмаган фарзанди бор 27 та оила яраштирилди. Иқтисодий судлар кўриб чиққан 129 та иш бўйича тадбиркорларнинг фойдасига жами 2,1 млрд. сўм ундирилиши белгиланди.Ички ишлар вазирлиги масъуллари ички ишлар органларига ишга тикланиш ва ишга кириш, суриштирув ва тергов, фуқаролик, паспорт-виза, мол-мулк ёки буюмларни қайтариб олиш, йўл ҳаракати хавфсизлигини таъминлаш, жазони ижро этиш ва бошқа масалаларга оид 164 та мурожаатни кўриб чиқди. Уларнинг 76 таси жойида ҳал қилинди. Хусусан, 33 нафар шахсларни муддатидан олдин шартли равишда озод қилиш бўйича судларга тақдимнома киритилди, фуқаролиги бўлмаган 24 нафар шахснинг Ўзбекистон Республикаси фуқаролигига қабул қилиш юзасидан ҳужжатлари расмийлаштирилди.Оммавий қабуллар давомида барча соҳа мутасаддиларининг биргаликдаги саъй-ҳаракатлари натижасида 79 нафар фуқаро ишга жойлаштирилди, 18 нафар фуқарога 1,1 млрд. сўмдан зиёд имтиёзли кредитлар ажратилди. Ижтимоий ҳимояга муҳтож 8 та оилага уй-жойини таъмирлаши учун 350 млн. сўмлик қурилиш материаллари олиб берилди, худди шу масалада мурожаат қилган яна 6 нафар фуқарога 110 млн. сўм ажратилди, “темир дафтар”даги 9 та оиланинг талаба фарзандлари олий таълим олиши учун 27,8 сўмлик шартнома тўловлари тўлаб берилди. Мурожаатчиларнинг 106 нафарига шифохонада, 120 нафарига санаторияларда бепул даволаниши учун йўлланмалар ажратилди.Умумлаштириб айтганда, Бухоро вилоятида ўтказилган оммавий қабулларда 2 минг 27 нафар мурожаатчининг 2 минг 158 та масаласи кўриб чиқилди. Уларнинг 765 таси жойида ҳал этилди, 659 та мурожаат бўйича ҳуқуқий маслаҳат ва тушунтиришлар берилди, қўшимча ўрганиш талаб этиладиган 734 та масала бўйича аниқ муддат ва масъуллар белгиланиб, назоратга олинди.\n“Молиявий пирамида”дан жабр кўрганлар – 31 киши, улар даъво қилаётган сумма эса 7,1 миллиард сўмдан зиёд.\nТОШКЕНТ, 25 мар - Sputnik. Президент Халқ қабулхоналари Бухоро ва Когон шаҳарлари, Жондор, Қоракўл, Ғиждувон, Пешкў туманларида ташкил қилган мулоқотларда вилоятнинг барча ҳудуди аҳолиси қамраб олиниб, очиқ-ошкора суҳбатлар ўтказилди.\nМулоқотлар давомида кўпчилик мулкига зарар етказилган йирик фирибгарлик ҳолатлари билан боғлиқ жиноятлар бўйича тергов жараёнлари устидан қатъий назорат ўрнатилди.\nДейлик, Пешкў тумани Куёвхўжа маҳалласидан келган мурожаатчиларнинг муаммоси битта – улар меҳнатсиз даромадга қизиқиб, “молиявий пирамида” домига тушиб қолишган. Пулларини ўз қўллари билан ҳамқишлоғига элтиб беришган, фирибгар ҳамқишлоқ эса уларни алдаб кетган.\n22 Январ, 14:53\nАйтилишича, бу “молиявий пирамида”дан жабр кўрганлар – 31 киши, улар даъво қилаётган сумма эса 7,1 миллиард сўмдан зиёд. Албатта, улар бу зарарга ўзлари ҳам айбдорлигини инкор қилмаяпти, шу билан бирга тергов ва суд жараёнлари адолатли ўтказилиб, фирибгарга тегишли мол-мулклар тўлиқ хатланишини сўрашмоқда. Бош прокуратура масъуллари бу борада қонунийлик ва адолат таъминланишини ўз назоратига олди.\nОммавий қабулларда Олий суд ва Судьялар олий кенгаши раҳбарлари 901 та масалани кўриб чиқиб, уларнинг 423 тасига жойида ечим топиб берди. Жумладан, қабуллар жараёнида Бухоро ва Когон шаҳарлари, Ғиждувон, Жондор, Олот, Қоракўл, Пешкў, Вобкент, Ромитан, Когон туманлари судлари ўтказган сайёр суд мажлисларида жами 60 нафар шахс жазони ўташдан муддатидан олдин шартли озод қилинди.\nБухорода мурожаатларга беписанд муносабатда бўлган масъулларнинг 22 нафари ишдан олинди\n9 Март, 15:47\nБухоро вилояти суди жиноят ишлари бўйича судлов ҳайъати 1 нафар шахсни оқлаган бўлса, 47 нафар шахс маъмурий жавобгарликдан озод қилинди, бир шикоят бўйича суд қарори ижроси тўхтатилди.\nШунингдек, судлар 119 нафар мурожаатчининг аризалари асосида уларга алимент ундириш юзасидан суд буйруғи чиқариб берилди. Ажрашиш ёқасига келиб қолган оилалар билан суҳбатлар ўтказилиб, 42 нафар вояга етмаган фарзанди бор 27 та оила яраштирилди. Иқтисодий судлар кўриб чиққан 129 та иш бўйича тадбиркорларнинг фойдасига жами 2,1 млрд. сўм ундирилиши белгиланди.\nИчки ишлар вазирлиги масъуллари ички ишлар органларига ишга тикланиш ва ишга кириш, суриштирув ва тергов, фуқаролик, паспорт-виза, мол-мулк ёки буюмларни қайтариб олиш, йўл ҳаракати хавфсизлигини таъминлаш, жазони ижро этиш ва бошқа масалаларга оид 164 та мурожаатни кўриб чиқди. Уларнинг 76 таси жойида ҳал қилинди. Хусусан, 33 нафар шахсларни муддатидан олдин шартли равишда озод қилиш бўйича судларга тақдимнома киритилди, фуқаролиги бўлмаган 24 нафар шахснинг Ўзбекистон Республикаси фуқаролигига қабул қилиш юзасидан ҳужжатлари расмийлаштирилди.\n23 Январ, 11:32\nОммавий қабуллар давомида барча соҳа мутасаддиларининг биргаликдаги саъй-ҳаракатлари натижасида 79 нафар фуқаро ишга жойлаштирилди, 18 нафар фуқарога 1,1 млрд. сўмдан зиёд имтиёзли кредитлар ажратилди.\nИжтимоий ҳимояга муҳтож 8 та оилага уй-жойини таъмирлаши учун 350 млн. сўмлик қурилиш материаллари олиб берилди, худди шу масалада мурожаат қилган яна 6 нафар фуқарога 110 млн. сўм ажратилди, “темир дафтар”даги 9 та оиланинг талаба фарзандлари олий таълим олиши учун 27,8 сўмлик шартнома тўловлари тўлаб берилди. Мурожаатчиларнинг 106 нафарига шифохонада, 120 нафарига санаторияларда бепул даволаниши учун йўлланмалар ажратилди.\nУмумлаштириб айтганда, Бухоро вилоятида ўтказилган оммавий қабулларда 2 минг 27 нафар мурожаатчининг 2 минг 158 та масаласи кўриб чиқилди. Уларнинг 765 таси жойида ҳал этилди, 659 та мурожаат бўйича ҳуқуқий маслаҳат ва тушунтиришлар берилди, қўшимча ўрганиш талаб этиладиган 734 та масала бўйича аниқ муддат ва масъуллар белгиланиб, назоратга олинди.


Кўнгил сарҳади | bekajon\nБош саҳифа › Жума сони › Кўнгил сарҳади\n«Сиз билан бахтлиман!»\n«Муҳаббат эски нарса, лекин ҳар бир юрак уни янгилайди» деган иборанинг ўзиёқ эскирмай келади. Сиз ва мен - биз нафақат муҳаббатни янгиладик, балки унинг топталган қадрини тикладик, ёлғонлардан қоронғилашган ошёнига севинч нурларини сочдик… Унинг энг гўзал сувратларидан бирини биз яратган бўлсак, не ажаб!\nЮрак озорланди, ғурур зорланди. Йигит қалбида алам ва меҳр туйғулари тахт талашди. Соҳибжамол қиз тағин ноз ниқобидаги зулмини кўрсатди - эҳтиром ила тутқазилган гулдастани кетар чоғлари беписандларча дугонасига узатди: - Шуни сен ол, Пари. Мен бозорга ўтишим керак, дардисар қилиб кўтариб юраманми?\nСоғинчларим гулга ўрадим, Берай десам манзиллар йироқ. Мен йўллардан сизни сўрадим, Топилмади изингиз бироқ... Сизни ёмон, ёмо-о-он соғиндим... Бугун учрашамиз… Бугун учрашамиз-а?\nШифокор: - Сен билан танишдим-у, бошқа қизлардан умрбод «парҳез» қилдим. Сени ўйлаганимда юрак уришим тезлашади, шу тобда кардиограмма қилиб кўрганда «система»даги чизиқлар «рақс тушаётгани»га гувоҳ бўлардинг. Сендан айрилишни тасаввур ҳам қилолмайман, мен учун кислородга айланиб улгургансан. Аразинг қалбимга шприцдай санчилади, охир-оқибат висолинг шу шприцдан оғриқ қолдирувчи укол қилгандай хушнудлик бағишлайди. Ҳузуримга келган беморлар фақат «севги» ташхиси билан оғригандай туйилаверади… Хайём айтганидек: «Нетай, табибимнинг ўзи ҳам бемор…»\nШўрим қуриб, бой қизини севиб қолганман. Қўшни турамиз. Оилаларимиз иноқ, борди-келди жойида. Севгилимнинг ота-онаси бойлигига керилмаган, оддийгина кишилар. Улар ҳам мени куёв қилишни хоҳлашади, назаримда. Ёлғиз қизлари қўшнига келин бўлиб, ёнларида яшаса ёмонми?! Лекин мен совчи қўйишни пайсалга солардим. Сабаби, талабаман, ҳали ўқишни тугатиб, ишга жойлашиб, мустақил пул топадиган бўлишим керак!\nБоғда бир гул ўсарди, шундай нафис, шундай беғубор... Унинг олдидан ўтган ҳар бир йўловчи гулга маҳлиё бўлмай қолмасди. Лекин гулнинг ҳамон эгасиз эканига сабаб унинг бағрини қоплаб турган тиканлари эди. У тиканлари билан ҳам гўзал эди.\nИшга жойлашиш мақсадида юрган, бугун бўлажак бошлиғининг суҳбатидан ўтиш учун келган Озодга котиба:\nҚадим замонларда бу ёруғ оламда Юрак яшар эди. У ўз билганича Қалб бурчагида кун кечирарди, ҳеч кимга зарари тегмасди. Бир куни Қалбга Туйғу кириб келди. Туйғу Юракка ёқиб қолди. У Туйғуни бениҳоя қадрлар, уни асраб-авайлар, йўқотиб қўйишдан қўрқарди. Шу боис эшикларни қулфлаб қўядиган бўлди. Улар бирга узоқ кезишар, суҳбатлари сира тугамас, орзу-хаёлларга берилишарди. Кечалари улар Қалбни иситиш учун гулхан ёқардилар.\nМУҲАББАТ ВА НИЯТ\nИкки дўст бор эди. Бири камбағал, иккинчиси эса бой. Иккиси-да айни муҳаббат фаслида, маҳбубалари кўйида яшар эди. Камбағал йигит суйганига етишди-ю, лекин дўсти ҳижронга мағлуб бўлди.\nВоз кечдиму, унутолмадим…\nКурсдошларимиз бизга ҳавас билан боқишарди. Узун сочларим сизни маҳлиё этарди, нигоҳларингиз олдида мен сукут сақлардим...\nФойдаланувчилар: 21 Мехмон


Коррупция илдиз отган учта соҳа\nСоғлиқни сақлаш, таълим ва банк соҳалари ҳамон энг коррупциялашган соҳалигича қолмоқда\nЎзбекистонда соғлиқни сақлаш, таълим ва банк соҳалари ҳамон энг коррупциялашган соҳалигича қолмоқда\nТОШКЕНТ, 5 апр — Sputnik. Ўзбекистонда соғлиқни сақлаш, таълим ва банк соҳалари ҳамон энг коррупциялашган соҳалигича қолмоқда. Бу ҳақда Олий Мажлис Сенатида бўлиб ўтган Коррупцияга қарши курашиш миллий кенгашининг навбатдаги мажлисида маълум қилинди.Таъкидланишича, амалга оширилган чора-тадбирлар натижасида коррупцияга оид жиноятларни очиш даражаси ошди. Мисол учун, ўтган йили 2020 йилга нисбатан жавобгарликка тортилган шахслар ва суд органларига юборилган ишлар ўртача 3 баравар ошди. Ҳар йили коррупция жиноятлари натижасида давлатга етказилган моддий зарар ундирилмоқда.Мажлис иштирокчилари ушбу соҳалардаги қонун ҳужжатларининг коррупцияга қарши экспертизасини ўтказишга ҳам алоҳида эътибор қаратди. Коррупцияга қарши экспертиза натижалари кўра, давлат харидлари ва соғлиқни сақлаш соҳасидаги 25 та норматив-ҳуқуқий ҳужжатда 87 та коррупция омили мавжуд.Сўровда қатнашганларнинг 81 фоизи коррупция ҳақида хабар беришга тайёрлигини билдирдиМажлис доирасида коррупцияга қарши курашиш бўйича ҳудудий кенгашлар фаолиятини кучайтириш, уларни ахборот, маслаҳат ва услубий қўллаб-қувватлаш зарурлигига алоҳида эътибор қаратилди.Коррупцияга қарши курашиш соҳасида рейтинг баҳолаш тизими жорий этилади\nЎтган йили 2020 йилга нисбатан жавобгарликка тортилган шахслар ва суд органларига юборилган ишлар ўртача 3 баравар ошган.\nТОШКЕНТ, 5 апр — Sputnik. Ўзбекистонда соғлиқни сақлаш, таълим ва банк соҳалари ҳамон энг коррупциялашган соҳалигича қолмоқда. Бу ҳақда Олий Мажлис Сенатида бўлиб ўтган Коррупцияга қарши курашиш миллий кенгашининг навбатдаги мажлисида маълум қилинди.\nТаъкидланишича, амалга оширилган чора-тадбирлар натижасида коррупцияга оид жиноятларни очиш даражаси ошди. Мисол учун, ўтган йили 2020 йилга нисбатан жавобгарликка тортилган шахслар ва суд органларига юборилган ишлар ўртача 3 баравар ошди. Ҳар йили коррупция жиноятлари натижасида давлатга етказилган моддий зарар ундирилмоқда.\n“Соғлиқни сақлаш, таълим ва банк соҳалари ҳамон энг коррупциялашган соҳалигича қолмоқда”, - дейилган хабарда.\nСўровда қатнашганларнинг 81 фоизи коррупция ҳақида хабар беришга тайёрлигини билдирди


Уч ойда ҳофизи Қуръон бўлди - Hidoyat.uz\nАсосий саҳифа Жамият Аёллар Уч ойда ҳофизи Қуръон бўлди\nТуркиянинг Кўня вилояти Карапинар туманида яшовчи 15 ёшли Ирем Ашкин Қуръони каримни ўқишни ўрганиш учун курсга бориб, уни уч ойда тўлиқ ёдлади. Бу ҳақда “Анадолу” агентлиги хабар бермоқда.\nАйни пайтда Ирем лицейда сиртдан ўқимоқда, келгусида университетда ҳам ўқишни ва шифокор бўлишни ният қилган. У Қуръон курсида кунига 1 саҳифадан ёдлай бошлади. Сўнг устози буни 5 саҳифага, ундан кейин 7, сўнг 10 саҳифага, охир-оқибат 1 порага чиқарди.\n«Бир саҳифани узоғи билан билан 15 дақиқада, 20 саҳифани 6-7 соатда ёдладим. Аллоҳнинг изни билан уч ойда ёдлаб тугатдим, жуда хурсандман, – дейди Ирем. – Ота-онам ҳам хурсанд бўлишди. 600 саҳифани ёдлаш осон эмасди, лекин тугагандан кейин ҳаяжондан йиғладим».\nКарапинар тумани муфтийси Юнус Ойдин Иремни, оиласини ва устозларини табриклади.\nДунё миқёсида вакцинация қилинганлар сони 4,2 миллиарддан ошди


Афғонистон вице-президенти кортежига ҳужум қилинди\n21 октябр 2020, Тошкент вақти: 04:33\nАфғонистон биринчи вице-президенти Амруллоҳ Солиҳ.\nАфғонистон биринчи вице-президенти Амруллоҳ Солиҳ 9 сентябрь куни эрталаб навбатдаги суиқасддан омон қолди.\nВице-президент офисининг маълум қилишича, Солиҳ кортежига қилинган ҳужум оқибатида камида икки киши ҳалок бўлди ва 20 киши яраланди.\nМазкур суиқасд ортидан Толибон ва Афғонистон ҳукумати ўртасидаги тинчлик ўрнатиш бўйича музокаралар бекор қилиниши мумкинлиги ташвиш уйғотмоқда.\nЖорий ҳафтада Қатарда Толибон билан ўтказилиши кутилаётган музокаралар айрим ташкилий масалалар ҳал этилмагани ортидан бекор қилиниши айтилган эди.\nЎтган ҳафтада эса Толибон ва ҳукумат ўртасида асирлар билан алмашиниш жараёни якунланганди.


Трамп Исроилдаги элчихонанинг Ал-Қудсга кўчирилишини кейинга қолдирди\n22:20 / 01.06.2017\nАҚШ президенти Дональд Трамп АҚШнинг Исроилдаги элчихонасининг Тель-Авивдан Ал-Қудгса кўчирилишини навбатдаги марта кейинги қолдирди. Бу ҳақда Трамп томондан давлат котиби Рекс Тиллерсонга йўлланган меморандумда айтилган.\nТрамп ҳужжатда ўз қарорини "АҚШ миллий хавфсизлиги манфаатларини" ҳимоя қилиш зарурлиги билан тушунтирган. Трамп Тиллерсондан қабул қилинган қарор ҳақида АҚШ конгрессини хабардор қилишни сўраган. Оқ уй матбуот хизматида таъкидланишича, Трампнинг бу қарорига қарамай, "бу қадам Трампнинг Исроилни ва АҚШ-Исроил альянсини қатъий қўллаб-қувватлаш қароридан воз кечишини" англатмайди.\n"Президент Трамп бу қарорни АҚШнинг миллий хавфсизлиги манфаатларини ҳимоя қилиш борасидаги муқаддас бурчини бажарган ҳолда, Исроил ва Фаластин ўртасидаги музокараларни муваффақиятли ўтказиш имкониятларини максималлаштириш сабабли қабул қилди", деб таъкидланди Оқ уйда.\nАҚШнинг элчихонасини Ал-Қудсга кўчириш ҳақидаги қонун 1995 йилда маъқулланган. Бироқ, Яқин Шарқдаги вазиятни янада кескинлаштириши мумкин бўлган қадамлардан қочиш мақсадида, ўша пайтдаги АҚШ президенти Билл Клинтон ўз ваколатларидан фойдаланиб, қонуннинг татбиқ қилинишини қолдириб келган.\nШундай сиёсатни кейинги президентлар Кичик Жорж Буш ва Барак Обама ҳам юргазганлар.\nБироқ Трамп ўзининг сайловолди кампаниясида элчихонанинг кўчирилишини фаол қўллаб-қувватлаган.\nАл-Қудс мақоми Фаластин-Исроил ихтилофидаги бош муаммолардан бири саналади. Исроилликлар шаҳарнинг шарқий қисмини 1967 йилдаги урушда босиб олишган. Улар Ал-Қудс Исроилнинг "ягона ва ажралмас" пойтахти деб ҳисоблаб келишади. Фаластинликлар эса шаҳарнинг босиб олинган шарқий қисмини ўз давлатлари пойтахти қилишни истайдилар.\n10:48 / 21.04.2018\n09:15 / 21.04.2018


Ироқнинг Фаллужа шаҳрида АҚШ ва Ироқ қўшинлари жанггариларга қаршихарбий ҳаракатларни давом эттирмоқда.\nЎн мингдан ортиқ АҚШ ва бир неча юз Ироқ аскарларидан иборат қўшин душанба куни кечқурун Фаллужада қуруқликдаги ҳарбий ҳаракатларни бошлаган эди.\nАйни пайтда, Душанба куни Вашингтонда АҚШ мудофаа вазири Доналд Рамсфилд Фаллужадаги жанглар қанча давом этиши номаълум эканлигини айтди.\n“Ироқнинг озод ва тинч бўлишини хоҳлар эканмиз, мамлакатнинг бир қисми қотиллар, террорчилар ва Саддам Ҳусайн режими қолдиқлари назорати остида қолишига йўл қўя олмаймиз. Фаллужани жиноятчилардан тинч йўл билан бўшатиш учун иложи борича ҳаракат қилдик, лекин улар зўравонлик йўлини танладилар” , - деди АҚШ мудофаа котиби\nАйни пайтда, Ироқнинг Бақуба шаҳрида жанггарилар иккита полиция маҳкамаси ва шаҳар шимолидаги асосий кўприклардан бирига хужум уюштирди. Халок бўлганлар сони аниқ эмас.


Ёши катта аёлни ўлдирган қорақалпоғистонлик 20 йилга қамалди\n17:28 / 14.04.2016\nҚорақалпоғистонлик Жонибой Кимсанов (исм-фамилиялар ўзгартирилган) 1981 йилда туғилган бўлишга қарамай, икки марта суднинг қора курсисига ўтириб улгурган. Кейинчалик автоҳалокатга учради. Жиддий жароҳат олиб даволанди. Оёққа тургач, боши оғришини баҳона қилиб ичкиликка ружу қўйди. Бу ҳақда “Ҳуқуқ” нашри ёзмоқда.\nКунлардан бир кун жиянидан хабар олгани акасининг уйига борди. Дастурхонга ичкилик қўйилди. Жонибой тезда маст бўлиб қолди. Қоронғи тушганида мезбонлар билан хайрлашиб, ташқарига йўналди.\nУ йўлакдан ташқарига энди чиққан эди ҳамки, ўша уйда истиқомат қилувчи бир кампир унинг ичганини билиб, таъна қилади. Жонбойнинг жаҳли чиқади. Қандай қилиб у томон югургани, етиб олгач, белига тепганини эслай олмайди. Кампир йиқилганидан кейин ичкарига судраб кирди ва ...унинг ёши улуғлиги, онаси қатори эканлигини ҳам хаёлига келтирмай, чанг солди...\nДуч келган жойига аямай аламидан чиққунича уриб-тепди. Чарчади. Гандираклаганча йўлга тушди. Тўғри синглисининг уйига кириб борди. Ювиниш хонасига кириб, қонюқи бўлган кийимларини ювди. Шундагина воқеа жойида устидаги кийимини унутиб қолдиргани ёдига тушди, бироқ у ерга боришга юраги дов бермади.\nСуд Жонибой Кимсановни ЖКнинг бир неча моддалари билан айбдор деб топди ва унга узил-кесил 20 йил муддатга озодликдан маҳрум қилиш жазосини тайинлади.


"Волгабурмаш" Ўзбекистон бозорида ўз улушини икки баравар оширади\n14:16 / 29.10.2015\nРоссиянинг "Волгабурмаш" корхонаси ушбу йилда Ўзбекистонга экспортини икки мартадан зиёдга оширмоқчи. Бу ҳақда корхона вакили Sputnik нашрига хабар берган.\nУнинг сўзларига қараганда ҳар йил корхона Ўзбекистонга 4-5 миллион долларлик маҳсулот еткизиб беради. Келаси йилда ушбу кўрсаткични 10-15 миллион долларга еткизиш кўзда тутилган.\nКорхона Ўзбекистонга углеводородлар қазиб олиш қудуқлари учун турли хил бурғулаш исканалари еткизиб беради. Ўтган йили 3,5 минг дона турли хил исканалар етказиб берилганди. Суҳбатдошнинг сўзларига қараганда, республикадага “Ўзбекнефтгаз” корхоналарини асбоб-ускуна билан таъминлайдиган “Ўзташқинефтгаз” корхонаси билан бир неча йилдан бери амал қилаётган шартнома бор.\n“Соҳанинг етакчи корхоналари бўлган – Навоий ва Олмалиқ тоғ-металлургия комбинатлари билан алоқа ўрнатиш режалаштирилган. Бизнинг ускуналаримиз Хитойникига қараганда, бир қатор имтиёзларга эга, ўйлайманки, бу албатта ўзбекистонлик ҳамкорларни қизиқтиради,” – деди суҳбатдош.\nЎзбекистон бозорига чиқиш учун ҳозир жуда қулай вақт, чунки рублнинг қадри тушиб кетиши ва доллар нархи ошиши Россия маҳсулотларининг рақобатбардорлигини сезиларли даражада оширди. Бошқа мамлкакат маҳсулотларининг нархи ошган пайтда, бизнинг нархларимиз пасайди, деди компания вакили.


ОЧЛ-2021. Биринчи кунги барча ўйинларда урилган голлар ва хавфли вазиятлар - Zamin.uz\n19:38 / 15.04.2021\nКеча ОЧЛ гуруҳ босқичидан ўрин олган дастлабки 6 учрашув бўлиб ўтди. Ўзбекистон чемпиони "Пахтакор" клуби Эроннинг "Трактор" клуби билан 3:3 ҳисобида дуранг ўйнаганидан хабарингиз бор. Ушбу гуруҳдан ўрин олган иккинчи баҳсда БААнинг "Шаржа" клуби Ироқнинг "Эйр Форс" клубини 1:0 ҳисобида таслим қилди. "Шаржа" сафида ўзбекистонлик Отабек Шукуров доимгидек тўлиқ ўйнади.\n"Пахтакор" - "Трактор" 3:3\nГоллар: Черан 69, Муҳитдинов 75, Эркинов 82 - Дежага 53 пенальти, Аббосзода 56, 85 пенальти.\n"Шаржа" - "Эйр Форс" 1:0\nГол: Ба Вазир 62.\n"D" гуруҳида иккала баҳсда ҳам дуранг қайд этилди. Иорданиянинг "Ал Виҳдат" клуби Саудия Арабистони вакили "Ал Насср"дан очко тортиб олди - 0:0. Хави бошчилигидаги "Ал Садд" эса Эроннинг "Фулад" жамоаси билан дуранг ўйнади - 1:1.\n"Ал Виҳдат" - "Ал Насср" 0:0\n"Ал Садд" - "Фулад" 1:1\nГоллар: Абдурисаг 89 - Чимба 61.\n"E" квартетида Эроннинг "Персеполис" клуби БААнинг "Ал Ваҳда"сини 1:0 ҳисобида таслим қилди. Ўз тарихида илк бор гуруҳ босқичида иштирок этаётган Ҳиндистон чемпиони "Гоа" клуби эса сенсацион тарзда Қатарнинг "Ал Райан" клуби билан дуранг ўйнади - 0:0.\n"Персеполис" - "Ал Ваҳда" 1:0\nГол: Саид Жалол Ҳуссайни 40.\n"Гоа" - "Ал Райан" 0:0\nЯнгиликлар » Спорт » ОЧЛ-2021. Биринчи кунги барча ўйинларда урилган голлар ва хавфли вазиятлар\nКеча, 07:29, Спорт


Жаҳон 01:52 / 06.10.2019 48392\nТуркия президенти Ражаб Эрдўған Суриянинг мамлакат билан чегарадош қисмларида ҳарбий операция бошлашдан бошқа йўли қолмаганини айтди. Эрдўғаннинг айтишича, Туркия қуруқлик аскарлари яқин соатлар ичида Сурияда операция бошлаши мумкин. Яқин шарқ ҳаётини ёритадиган нашрлар бугун, 6 октябрь куни тонгда турк қуруқлик аскарлари Суриянинг шимолий-шарқида операция бошлаш учун шай бўлиши ҳақида ёзмоқда.\nЭрдўғаннинг айтишича, АҚШ икки мамлакат ўртасида келишув шартларини бажармаган ҳолда Суриянинг Туркия билан чегарадош қисмида «хавфсиз ҳудуд» яратиш учун ҳеч нарса қилмаяпти. Туркия етакчиси бундай ҳолатда мамлакат «одамлари тинч ухлаши учун» ўзи курашишга мажбур бўлаётганини маълум қилди. Туркия Россиянинг ҳаво ҳужумидан мудофаа учун ишлаб чиқарилган С-400 зенит ракета комплексини сотиб олаётганда миллиардлаб долларга баҳоланган бу савдо ажойиб кунларнинг бирида Туркия ва АҚШ ўртасидаги муносабатларга тўғридан-тўғри таъсир кўрсатиши аниқ эди. Мана, ўша кун келди.\nАҚШ Туркиядан «аразлади» ва ҳеч қачон муносабатлари яхши бўлмаган бу мамлакатлар ўртасидаги алоқалар янада совуқлашди. АҚШ ва Туркия НАТОнинг икки энг қудратли қуруқлик қўшинларига эга аъзоси экани эса вазиятни янада чигаллаштиради. Туркия учун Сурия билан чегарадош ҳудудларда ҳарбий операция ўтказиш янгилик эмас. 2016 йилдан буён Туркия Эрдўғаннинг шахсан ўзи номлайдиган бир-биридан жарангли «Зайтун новдаси» ва «Фурот қалқони» номли операциялар ўтказган. Бу галги операциянинг ҳозирча номи йўқ, лекин унинг талофати катта бўлиши мумкин. Шунчалик каттаки, оқибатда ИШИД тикланиши ҳам ҳеч гап эмас...\n2019 йил 7 август куни АҚШ ва Туркия биргаликда Суриянинг Туркия билан чегарадош қисмларида «хавфсиз ҳудуд» яратиш бўйича келишув имзолаган. Икки мамлакат ҳамкорликда бу келишув асосида рейдлар ҳам ўтказган, аммо Туркия томони бу рейдларни «хўжакўрсин»га ўтказилган деб атамоқда. Туркия агар ҳамкорликда амалиётлар амалга оширилмаса, Сурия ҳудудида ёлғиз операция бошлашидан АҚШни огоҳлантирган. Эрдўған сентябрда ўтказилган БМТ ассамблеясида чиқиш қилганида Сурия билан чегарадаги «хавфсиз ҳудуд»ни 480 км.га етказмоқчи эканини айтганди.\nТуркиянинг асосий мақсади Суриянинг ўзи билан чегарадаги ҳудудларидан курд отрядларини сиқиб чиқариш. Туркия мамлакатда содир этилган кўплаб терактларда айнан курд отрядларини айблаб келади ва Суриядаги ҳарбий амалиётлар курдларга қарши очилган жанг деб айтадиганлар ҳам талайгина. Суриядагилар ҳам Туркиянинг ҳужумига тайёр бўлиб туришибди. Курд қўшинларининг сиёсий қаноти бўлган «Сурия демократик кучлари» Туркияга агар Сурияга яна қўшин олиб кирадиган бўлса, чегарада ақл бовар қилмас жанг уюштиришларини «ваъда қилган». Экспертларнинг фикрича, Туркиянинг Сурия курдларига қарши бу қадар намойишкорона жанг очиши Сурия ва Ироқдаги бошқа курдларни ҳам оёққа турғазиши, бу эса ИШИД тикланиши учун асос бўлиши мумкин. АҚШ разведкачилари ИШИД аллақачон тикланиш жараёнини бошлаганини айтмоқда. Туркиянинг ҳаракатлари эса бу террористик ташкилот жонланиши учун адреналин вазифасини ўташи мумкин.\nЭрдўған Сурия билан чегарада «хавфсиз ҳудуд»ни ташкил қилишнинг мақсадларидан бири у ерда айни дамда Туркияда бўлиб турган 3,6 миллион нафар қочоқларни жойлаштириш эканини Европа ҳамжамиятига эслатиш билан бирга агар бундай ҳудуд пайдо бўлмаса, Туркия қочоқларни Европага «ҳайдаши» билан қайсидир маънода таҳдид ҳам қилди. Европа эса шундоғам силласини қуритаёзган қочоқларнинг янги оқимидан хурсанд бўлмаслиги аниқ.\n6 октябрь тонги бошланишига бир неча соат қолди. Кўрамиз, Яқин шарқ бу тонгни қандай кутиб оларкин...


“Ислом ота” жоме масжиди | .:: Vakillik.uz\nHome Масжидлар Яшнобод тумани “Ислом ота” жоме масжиди\n“Ислом ота” жоме масжиди\nМасжид 1906 йилда ХIХ асрнинг иккинчи ярми ва ХХ аср бошларида яшаб ўтган озодлик ва мустақиллик учун курашган Жўрабек Қаландарқори ўғли бошчилигида қурилади. Масжид 1941 йилдан бошлаб фаолият кўрсатиб келади.\nХIХ асрнинг иккинчи ярми ва ХХ аср бошларида яшаб ўтган озодлик ва мустақиллик учун курашган ва шу йулда ҳалок бўлганлар орасида Жўрабек Қаландарқори ўғли алоҳида ўрин тутади. У Бухоро амирлигига қарашли ҳозирги Китоб туманининг ҳокими булган. Жўрабек Қаландарқори ўғли 1868 йилда мустамлакачиларга қарши курашда енгилади. Уни Қўқон хони Худоёрхон буйруғига кўра, русларга тутиб берилади. Туркистон генерал губернатори Фон Кауфман бу истеъдодли ўзбек саракардасини ўз хизматига олади. Губернатор маҳкамасида таржимонлик қилади. Унга полковник унвони берилади. Туркистонда хукм сурган адолатсиз тузумга қарши Жўрабек қалбида нафрат уйғонади.\nЖўрабек Қаландарқори ўғли 1876 йилда Петербургга шарқшунослар конгрессига вакил қилиб юборилади. Бу анжуманда Жўрабек кўпчилик шарқшуносларни лол қодирган чиқишлар қилади. Жўрабек шарқ олимлари меросини қунт билан ўрганади ва илм маърифатга катта аҳамият беради. Унинг нодир асарларининг бой кутубхонаси бизга мерос бўлиб қолди. Жўрабек узоқ йилги хизматлари учун 1901 йилда рус армияси генерал майори унвонига кўтарилади.\n1905 йили Россияда инқилоб бошланганда Жўрабек вазиятдан фойдаланиб, дўсти Бобобек билан Туркистонда озодлик учун курашади. 1906 йили 16 ноябрдан 29 декабргача генерал Жўрабек тўрт марта зиёлилар мажлисини ўтказади. Бу мажлисларда Туркистон халқларига сиёсий ва иқтисодий эркинликлар яратилиши талаб килинган. Орадан 26 кун ўтгач, яъни 1906 йил 24 январга ўтар кечаси Жўрабек ўзининг Қорасувдаги боғида сирли равишда ўлдириб кетилади. Чунки Чор Россия амалдорлари ундан қўрқар ва қутулиш йулини тутган эдилар.Кейинчалик Жўрабек қўлёзмалари коллекцияси шарқшунослик институтида, сўнгра Миллий университетнинг асосий кутубхонасига ўтказилган. Бу қўлёзмалар Жўрабекнинг ғоят кенг билимли зукко шахс эканидан далолат беради. Тумандаги маҳалланинг ҳозирги идораси Жўрабекнинг Қорасув бўйидаги дала ҳовлисида жойлашган. Унинг биноси кўчмас маданий обеъкт сифатида мухофазага олинган.\nЮртимиз мустақиликка эришгач 1991 йилда масжид биноси кенгайтирилган. 2015 йилда бахтсиз ҳодиса туфайли келиб чиққан ёнғин оқибатида масжиднинг асосий хонақоҳ қисмига жиддий шикаст етди. Шундан сўнг масжидни тўлиқ қайта қуриш ишлари бошланади.\nҚисқа муддат 7 ой давомида гўзал шарт-шароитларга эга фусункор масжид бунёд бўлди. 2016 йил 7 октябрь, муборак жума куни. Аллоҳнинг инояти билан қуриб битказилган ва мамлакатимиз мустақиллигининг 25 йиллиги муносабати билан қайта қад ротлаган янги масжиднинг очилиш маросими ўтказилди. Мазкур муборак масканга кенг жамоатчиликнинг таклиф ва истакларини инобатга олиб, халқимиз учун суюкли ва фидоий инсон, мустақиллигимиз, миллий ўзлигимиз тимсоли, таниқли давлат арбоби, Ўзбекистоннинг биринчи Президенти Ислом Каримов хотираларини қадрлаш мақсадида “Ислом ота” номи берилди. Янги масжиднинг очилиш маросимида Ўзбекистон мусулмонлари идораси раиси, муфтий Усмонхон Алимов юртимиз мусулмонларини янги очилган масжид билан муборакбод этаркан, қуйидаги сўзларни билдирди:\n“Бугун нотинчликлар авж олган бир вақтда юртимизда тинч-осойишта ҳаёт барқарор тургани сабабли биз мана бундай биноларни қуришга муваффақ бўляпмиз. Бу Аллоҳнинг улуғ неъмати, марҳаматидандир. Масжид қурилишида ёрдам қилган, ҳисса қўшган, қурувчилар ва халқимизга чуқур миннатдорчилигимизни билдирамиз. Аллоҳ субҳанаҳу ва таоло барча мусулмонларга ушбу масжидни муборак айласин!”.\nАллоҳнинг марҳамати ила Тошкент шаҳри яна бир шундай гўзал, салобатли, ҳамма шароитлари мавжуд бўлган масжидга эга бўлди. Шунингдек, масжидда турли маънавий-маърифий тадбирларни ўтказишга мўлжалланган 80 кишилик мажлислар зали ҳам қурилди. Чиндан ҳам, масжидлар намозгоҳ бўлиши билан бирга ҳалқимиз маънавият маркази, таълим-тарбия маскани ҳамдир. Аллоҳ таоло масжидларимизни халқимизга дину диёнат нурларини таратадиган, эзгуликка, илму маърифатга чорлайдиган масжидлардан бўлишини насиб этсин.\nИмом-хатиб – Раупов Жасурбек Тўраевич\nИмом-ноиби – Дўлаев Фахриддин Қутбиддинович\nИмом-ноиби – Мирсолиҳов Миркамол Мирқуронович\nИмом ноиби – Ҳусанов Фазлиддин Мусаходжаевич\nМанзил: Яшнобод тумани, Жўрабек маҳалласи Фарғона йўли кўчаси, 51 уй. Телефон: +99871 299 58 82. Масжид веб сайти: islomota.uz\nАввалги“Аҳмад Яссавий” жоме масжиди\nНавбатдаги“Имом Аъзам” жоме масжиди\nЭҳсоннинг мукофоти, фақат эҳсондир.\nРЎЗА – РУҲ ВА ТАН ШИФОСИ\nРАМАЗОН – САБР ОЙИ\nҚуръонда бахт васфи\nЖума мавъизаси 11.03.2016 “Поклик имондандир” Тошкент шаҳар “Шайх Зайниддин” жоме масжиди...\n“Авайхон” жоме масжиди\nҚурбон ҳайити байрамига тайёргарлик


"Челси" раҳбарияти Саррининг қароридан норози бўлди\n"Челси" клуби раҳбарияти жамоа бош мураббийи Маурицио Саррининг Европа лигаси "Айнтрахт" жамоасига қарши биринчи ярим финал ўйинида ҳужумчи Эден Азарни заҳирада қолдирганидан норози. Бу ҳақида The Times нашри маълумот бермоқда.\nАнглия чемпионати доирасида "Манчестер Юнайтед" жамоасига қарши ўйинда (1:1) бельгиялик футбол тўлиқ 90 дақиқа ўйнаган эди ва унинг Германияда ҳам асосий таркибда майдонга тушиши кутилган эди. Бироқ Сарри Азарни фақат иккинчи бўлимнинг ўрталарида заҳирадан туширди.\nЕвропа Лигасининг биринчи ярим финалида "Челси" клуби сафарда 1:1 натижаси билан дуранг қайд этди.\nЕвропа Лигаси Маурицио Сарри Челси\nВиллиан “Челси” билан шартномасини узайтирмоқчи\n"Арсенал" ўз майдонида очко йўқотди, "Брайтон" ва "Ньюкасл"дан ғалаба\nАнглия чемпионати, 32-тур. "Фулхэм" – "Манчестер Сити": Превью\n"Тоттенхэм" Эриксон ўрнига "Реал" футболчисини сотиб олмоқчи


Ҳиндистонда коронавирус важидан қарийб 140 миллион киши ишидан айрилди\n06 май 2021, Тошкент вақти: 17:25\nҲиндистоннинг Аҳмадободидаги тиббиётчилар йўловчилар ҳароратини ўлчамоқда, 2020 йил 27 апрели.\nҲиндистонда коронавирус инфекцияси тарқалишига қарши кураш доирасида расмийлар томонидан қабул қилинган чеклов чоралари туфайли 140 миллионга яқин киши ишидан жудо бўлди. Бу ҳақда The Financial Times газетаси Ҳиндистон иқтисодиётини мониторинг қилиш маркази маълумотига таянган ҳолда хабар қилади.\nХодимлар ишдан бўшатилиши Ҳиндистонда ишсизлик даражасини 8 фоиздан 26 фоизга оширади.\nАҳоли сони 1 миллиард 300 миллион нафардан зиёд бўлган мамлакатда 35 кундан буён кескин карантин чоралари амал қилмоқда. Ҳиндистонда айни пайтгача коронавирусга чалинганлар сони 33 минг нафардан ошган, қурбонлар сони эса 1100 га етиб қолган.\nЯқин кунларда бу мамлакатда карантин чоралари юмшатилиши кутиляпти. Экспертлар бу ҳолат беморлар сони кескин кўпайишига сабаб бўлиши мумкинлигидан хавотирланмоқдалар.


Идлибда турк ҳарбийларига пистирмадан ҳужум уюштирилди — Sof.uz\nИдлибда турк ҳарбийларига пистирмадан ҳужум уюштирилди\n19.03 18:39 603 Жаҳон\nСуриянинг Идлиб вилоятидаги Мамбал қишлоғида номаълум шахслар турк ҳарбий карвонига ҳужум қилди. Бу ҳақда Step News Agency ўзининг Twitter-аккаунтида хабар берди.\nДастлаб иккита портлаш содир бўлди, сўнгра томонлар ўртасида ўт очилди. Aгентлик маълумотларига кўра, турк ҳарбийлари орасида ҳалок бўлганлар ҳақида хабарлар мавжуд, аммо уларнинг сони ҳозирда номаълум. Тўқнашув жойига Туркия қуролли кучларининг қўшимча кучлари жалб қилинмоқда.\nЭслатиб ўтамиз, март ойи бошида Россия ва Туркия президентлари Идлиб деэскалацияси зонасида сулҳ тузиш тўғрисидаги битимни имзоладилар. Кейинчалик Сурия президенти Башар Aсад, агар AҚШ ва Туркия ҳарбийлари мамлакатни тарк этмаса, Дамашқ куч ишлатиши мумкинлигини айтиб ўтганди.\nҳужум Идлиб Туркия-Сурия Мамбал\n18.03 12:55 250 Жаҳон\n9.03 18:23 506 Жаҳон\n7.03 23:06 1829 Таҳлил\nКобулдаги ҳужум оқибатида ҳалок бўлганлар сони 27 кишига етди (видео)\n6.03 19:12 568 Жаҳон


Бошпанасизларга тизимли ёрдам кўрсатилади – Газета.uz\nБошпанасизларга тизимли ёрдам кўрсатилади\nМуайян яшаш жойига эга бўлмаган шахсларга ички ишлар органлари реабилитация марказларида ҳуқуқий ва тиббий ёрдам кўрсатилади. У ердан кексалар ва ногиронлиги бўлган шахслар «Саховат» уйларига юборилади.\nLotinchada 1 май 2018, 14:49 Жамият\nВазирлар Маҳкамасининг 26 апрелдаги қарори билан Ички ишлар органларининг муайян яшаш жойига эга бўлмаган шахсларни реабилитация қилиш марказлари тўғрисидаги низом тасдиқланди, дея хабар қилди Norma.uz.\nҲужжатда белгиланишича, кишини муайян яшаш жойига эга бўлмаган шахс деб эътироф этиш учун у бир йўла 4 та мезонга тўғри келиши шарт:\n18 ёшдан ошган бўлиши;\nшахсини тасдиқловчи ҳужжатлари (паспорт, ҳайдовчилик гувоҳномаси, ҳарбий билет ва ҳ.к.) бўлмаслиги;\nбирон-бир манзилда вақтинча ёки доимий пропискаси бўлмаслиги ёхуд яшаш жойи бўйича ҳисобда турмаслиги;\nғайриижтимоий хулқ-атворли (жамиятда қабул қилинган хулқ-атвор нормалари ва қоидаларини бузувчи турмуш тарзи, ҳаракати ёки ҳаракатсизлиги билан ажралиб туриши), шунингдек ҳуқуқбузарлик содир этишга мойил бўлиши (ўзининг ғайриижтимоий хулқ-атвори хавфлилиги туфайли ҳуқуқбузарлик содир этиш эҳтимоли ҳолатида бўлиши).\nБундай шахслар мунтазам аниқланиб, туман (шаҳар) ички ишлар органларига келтирилади. У ерда уларнинг шахсини аниқлаш имкони бўлмаса, ички ишлар органи бошлиғи шахсни махсус реабилитация марказига жойлаштириш тўғрисида туман (шаҳар) маъмурий судига илтимоснома киритади.\nСуд илтимосномани 24 соат давомида кўриб чиқади. У қаноатлантирилганда муайян яшаш жойига эга бўлмаган шахс 30 кунни реабилитация марказида ўтказади. Марказга қабул қилинаётганда уларнинг фотосуратлари олинади, дактилоскопик рўйхатга қўйилади (бармоқ излари олинади), тиббий кўрикдан ўтказилади, буюмлари ва ашёлари кўздан кечирилади, шунингдек улар дезинфекция қилинади. Юқумли касалликка чалинганлар (ОИВ/ОИТС, силнинг фаол шакли, захм ва б.) бошқалардан алоҳида сақланади.\nМарказда куну тун бўлиш вақтида ҳуқуқий, ижтимоий, психологик, тиббий ва бошқа турдаги ёрдам кўрсатилади, шунингдек жамиятда қабул қилинган хулқ-атвор нормалари ва қоидаларини сингдиришга қаратилган чора-тадбирлар ўтказилади. У ерда сақлаш режими анча қатъий, ҳатто кириш ва марказ ҳудудидан эркин чиқиш чекланган.\nШахс стационар даволанишга муҳтож бўлса, зудлик билан соғлиқни сақлаш тизимининг даволаш-профилактика муассасасига юборилади. Кексалар ва ногиронлар «Саховат» уйларига, руҳий касаллиги бўлган шахслар «Мурувват» уйларига жойлаштирилади. Соғлом эркак (18 ёшдан 60 ёшгача) ва аёллар (18 ёшдан 55 ёшгача) эса ишга жойлаштирилади.\nҲужжат 28 августдан кучга киради.


Keep Calm оригинал плакати 28.000 долларга сотилади\n17:45 / 27.06.2016\nИккинчи жаҳон уруши олдидан чоп этилган Keep Calm and Carry On (Жимлик сақланг ва худди шундай давом этинг) оригинал плакати Буюк Британияда 21,2 минг фунт стерлингга (28 минг доллар) сотилади. Постер Лондонда ҳар йили ўтказиладиган санъат ва антквариат кўргазмасида сотувга қўйилади. Бу ҳақида The Guardian нашри хабар қилди.\nБугунги кунга келиб, дунёда Keep Calm'нинг 20тадан кўп бўлмаган нусхаси сақланиб қолган бўлиб, улар 2000 йилда Barter Books фойдаланилган китоблар дўконидан тўсатдан топиб олинган. Деярли барча адад - тахминан 2,5 миллион нусха - уруш йилларида қайта ишлашга жўнатилган. Мазкур ташвиқот плакатлари ҳеч қачон кўзланган мақсад йўлида ишлатилмаган.\nKeep Calm постерлари 1939 йилнинг ёзида чоп этилган: Буюк Британия ҳукумати Европада таранглик ошиб бораётган бир вазиятда халқни тинчлантиришга ҳаракат қилган. Плакатлардаги ёзувни қирол тожи безаб турибди - ушбу мурожаат Георг VI'дан Британия фуқароларига қаратилган.\n2000 йиллар бошида ушбу постерлар топилганидан кейин Keep Calm and Carry On жумласи бутун дунё бўйлаб турли вариантларда кенг оммага тарқалди.\nБритания офшорларда активларини сақлаётган россияликлар номини очиқлашга тайёрланяпти


I. Масжидга бориш одоблари\nСиз шу ердасиз: Бош саҳифа 2017 йил 1-сон 2017 йил 4-сон I. Масжидга бориш одоблари\nМасжидлар ер юзидаги энг покиза жойдир. У ерда Аллоҳ зикр этилади, намоз ўқилади, илм-маърифат олинади, яхши амаллар қилинади. Масжидга бориш, у ерда ўзини тутишнинг ҳам тартиб-қоидалари, одоблари бор. Жамоат билан намоз ўқиш учун масжидга кетаётганда мана шу одобларга амал қилган киши сергак тортади, хаёли бир ерга жамланади, дилида ихлос пайдо бўлади.\nМасжидга йўл олганда мана бу дуо ўқилади: “Аллоҳуммажъал фий қолбий нувро, ва фий басорий нувро, ва фий самъий нувро, ва ай ямийний нувро, ва ав ясаарий нувро, ва фавқий нувро, ва таҳтий нувро, ва амаамий нувро, ва холфий нувро, важъал лий нувро”. Маъноси: “Ё Аллоҳ, менинг қалбимда нур қил, кўзимда нур қил, қулоғимда нур қил, ўнг томонимдан нур қил, чап тарафимдан нур қил, тепамда нур қил, тагимда нур қил, олдимда нур қил, ортимда нур қил, мен учун нур қил” (Муттафақун алайҳ).\nКиши масжидга кетаётганда номаъқул ишлардан тийилади. Жумладан, бармоқларини бир-бирининг ичига киргизмайди. Чунки яхшилаб таҳорат қилиб намозни кутаётган одам намоз ўқиётган ҳисобланади.\nПайғамбаримиз (с.а.в.) айтадилар: “Агар биронтангиз чиройли таҳорат қилиб масжид(да намоз ўқиш)ни мақсад қилиб чиқса, бармоқларини бир-бирига киргизмасин. Чунки у намоздадир” (Термизий ривояти).\nБармоқларни бир-бирининг ичига киргизиш ахлоқсизлик, беҳуда иш саналади. Шунинг учун Пайғамбаримиз (а.с.) бундан қайтарганлар. Зеро, мусулмон одам бемаъни ишлардан йироқ юради. Жумладан, жамоат билан намоз ўқийман деган ниятда мукаммал таҳорат қилиб йўлга чиққан киши муҳим ишга отланган, дин асосларидан бўлмиш намозни адо этиш сари одимлаган бўлади. Бундай киши фойдасиз нарсалардан сақланади, тили, қалби ила Аллоҳни ёд этади. Шунда номаи аъмолига намоз ўқиш савоби тўхтовсиз ёзилиб туради.\nМасжид Аллоҳга ибодат қилинадиган, гуноҳлар учун истиғфор айтиладиган, дуою илтижолар этиладиган, инсон қалби таскин топадиган муборак жойдир. Шунинг учун мусулмон киши масжидга боришдан олдин ўзидаги ёмон ҳидларни кетказади, тишини тозалайди, энг чиройли, покиза либосларини кияди, хушбўйлик сепади, оёқ кийимига алоҳида эътибор беради. Агар нопок нарсалар илашган бўлса, масжидга киришдан олдин пойабзалини яхшилаб тозалайди.\nРасулуллоҳ (с.а.в.) бундай деганлар: “Агар биронтангиз масжидга келса, қарасин, мабодо пойабзалида нопок ёки азият берадиган нарса бўлса, (тупроққа) ишқалаб, унда намоз ўқийверсин!” (Абу Довуд ривояти).\nАвваллари масжидларда жойнамозлар бўлмаган, ерда намоз ўқилган. Шунинг учун кимнинг оёқ кийими тоза бўлса, унда намоз ўқийверган. Ҳозир ҳолат бошқача: масжидларга гиламлар, жойнамозлар тўшаб қўйилади, у ерга оёқ кийимда кирилмайди. Шундай бўлсада, намозхон одам Аллоҳнинг уйига келишдан олдин пойабзалини тозалайди, уст-бошига бир қараб қўяди, ёнидагиларга, фаришталарга азият етказадиган нарсалардан сақланади. Бу мўминнинг гўзал одобларидандир.\nШунингдек, намозхонларни ранжитадиган, малоикаларга озор берадиган сигарет, нос, пиёз, саримсоқ кабиларни истеъмол қилиб масжидга бориш дуруст эмас.\nКиши масжидга оҳиста юриб боради, йўл-йўлакай маъсур (яъни, Қуръони каримда, ҳадиси шарифларда келган) дуоларни ўқиб кетади, ибодатга – Аллоҳ билан юзма-юз туришга руҳан тайёрланади.\nРасулуллоҳ (с.а.в.) масжидга ҳовлиқмасдан, секин-аста юриб боришни тавсия этганлар: “Агар намозга иқомат айтилса, ҳеч бирингиз унга шошилмасин, балки хотиржам ҳолда, виқор билан келсин. Етган жойингни ўқи, ўтиб кетганини қазо қил” (Муслим ривояти). Ташқи омиллар ҳам хушуга монеълик қилади. Зеро, намозга ҳаллослаб, терлаб-пишиб келган кишининг хотиржамлиги йўқолади.\nХоҳ жума намозига, хоҳ бошқа намозларга бўлсин, киши масжидга виқор билан, оҳиста юриб келади. Расулуллоҳ (с.а.в.)нинг ҳар бир тавсияларида ҳикмат бор. Агар уларга амал қилсак, икки дунёда бахтли бўламиз.\n2018 йил 8 январда эълон қилинган 622 марта кўрилган


Энергетика вазирлиги ташкил этилади — Teletype\nЭнергетика вазирлиги ташкил этилади\nЭлектр энергетикаси тармоғини жадал ривожлантириш ва молиявий барқарорлигини таъминлаш чора-тадбирлари тўғрисидаги Президент қарори қабул қилинди.\nҚарорга мувофиқ 2018-2020 йилларда ишлаб чиқариш қувватларини ошириш, электр тармоқларини модернизация қилиш, электр энергияси ҳисоби ва истеъмолини назорат қилишни такомиллаштириш бўйича “Йўл харитаси” тасдиқланди.\nЙўл харитасига асосан:\nқиймати 2,6 миллиард АҚШ доллари бўлган умумий қуввати 1 984 МВт га тенг 7 та инвестициявий лойиҳа амалга оширилади;\nйилига умумий узунлиги 7,1 минг километр бўлган янги электр тармоқларини қурилади ва мавжудлари реконструкция қилинади, 2 500 та трансформатор пунктлари ўрнатилади ва модернизация қилинади;\nЭлектр энергиясини ҳисобга олиш ва назорат қилишнинг автоматлаштирилган тизимига 7 миллион истеъмолчилар уланади, 2021 йил якунига қадар ушбу тизимга уланиш қамрови абонентлар умумий сонининг 100 фоизигача етказилади.\n“Обод қишлоқ” Давлат дастурини амалга ошириш учун жалб қилинган халқаро молия институтлари қарз маблағларининг 100 миллион АҚШ долларидан кам бўлмаган қисми паст кучланишли электр тармоқларини қуриш ва модернизация қилишга йўналтирилади.\nКомиссияга қуйидагилар топширилди:\nишлаб чиқариш қувватларини 2030 йилгача 20 минг мВтга етказиш бўйича узоқ муддатли инвестициявий дастурни 2019 йил 1 майга қадар ишлаб чиқиш;\n2019 йил 1 мартга қадар электр энергиясини узатишда давлатнинг тўлиқ назоратини сақлаб қолган ҳолда электр энергиясини ишлаб чиқариш, узатиш, тақсимлаш ва сотишни ташкил этишнинг замонавий схемасини ишлаб чиқиш юкланди. Бунда электр энергиясини ишлаб чиқариш ва тақсимлаш (сотиш) корхоналарига хусусий ҳамда хорижий тўғридан-тўғри инвестициялар жалб қилинади, ишлаб чиқарувчи корхоналардан тўғридан-тўғри танлов асосида электр энергиясини сотиб олишнинг улгуржи бозори босқичма-босқич ташкил этилади;\n2019 йил 1 апрелга қадар электр энергетикаси тармоғига хусусий секторни жалб қилишни рағбатлантирувчи, электр энергиясининг жорий ва капитал харажатларини қоплашга асосланган электр энергияси тарифларини ҳисоблаш методологиясини тайёрлаш ва тасдиқлаш;\n2019 йилда электр энергетикаси тармоғи корхоналарининг корпоратив облигацияларини чиқариш ва халқаро бозорларга жойлаштириш;\n2018 йил 1 декабрга қадар электр энергетикаси тармоғида давлат-хусусий шерикликнинг норматив-ҳуқуқий базаси, тартиб-таомиллари ва регламентини ишлаб чиқиш бўйича “Йўл харитаси”ни тасдиқлаш;\n2018 йил 15 декабрга қадар Энергетика вазирлигини ташкил этиш тўғрисидаги Президенти Фармони лойиҳасини ишлаб чиқиш.\nхалқаро молия корпорацияси билан ҳамкорликда Навоий вилоятида қуввати 100 мВт бўлган қуёш фотоэлектр станциясини қуриш бўйича тажриба лойиҳаси амалга оширилади;\n“Тошкент шаҳридаги тарқатиш тармоқларини узоқ муддатли ижарага бериш” лойиҳаси амалга оширилади;\n“Ўзбекгидроэнерго” АЖ гидроэлектрстанциялари томонидан ишлаб чиқариладиган электр энергияси учун тўлов истеъмолчилар – жисмоний шахслар учун якуний тарифнинг 85 фоизи миқдорида шаклланадиган тариф бўйича амалга оширилиши белгиланди;\nОлий ва ўрта махсус таълим вазирлигига икки ой муддатда “МЭИ” Миллий тадқиқот университети” (Россия Федерацияси) Федерал давлат бюджет олий таълим муассасаси филиалини ташкил қилиш бўйича таклиф киритиш вазифаси юкланди;\nМуқобил электр энергияси ишлаб чиқарувчиларини ягона энергетика тизимига улаш тартибини такомилаштириш ва лойиҳаларни давлат-хусусий шериклик асосида амалга оширишни назарда тутувчи Қонун ишлаб чиқилади.


Доллар сўмга нисбатан яна қадрсизланди - 14.06.2022, Sputnik Ўзбекистон\nДоллар сўмга нисбатан яна қадрсизланди\nМарказий банк хорижий валюталарнинг ўзбек сўмига нисбатан эртага амалда бўладиган қийматини белгилади. 14.06.2022, Sputnik Ўзбекистон\nТОШКЕНТ, 14 июн — Sputnik. Ўзбекистон Марказий банки хорижий валюталарнинг ўзбек сўмига нисбатан 15 июнда амалда бўладиган қийматини белгилади.Унга кўра, долларнинг расмий курси 17,18 сўмга арзонлади ва 10 975,02 сўмни ташкил қилди.1 евро 47,61 сўмга пасайиб, 11 452,43 сўм этиб белгиланди.Рубль курси ҳам бироз пасайди. Хусусан, 1 рубль 0,38 сўмга арзонланиб, 192,38 сўмни ташкил этди.Маълумот учун, доллар курси кетма-кет бешинчи кун пасайди.МДҲ давлатлари орасида сўнгги бир неча ой ичида ўзаро ҳисоб-китобларни миллий валюталарда амалга ошириш одатий ҳолга айланмоқда. Айниқса, ЕОИИга аъзо давлатлар орасида Россия энг йирик савдо ҳамкорларидан бири бўлган Хитой билан ўзаро савдода миллий валюталарга ўтиш тўғрисида битим имзолаган. Шунингдек, Хитой ва ЕОИИ давлатлари орасида ҳам ана шундай битим имзоланиши режалаштирилмоқда. Ташқи савдода ушбу ўзгаришлар долларга талабнинг пасайишига ва асосий ҳамкор давлатлар Хитой ва Россия миллий валютасига талабнинг ошишига олиб келади.\n16:17 14.06.2022 (янгиланди: 16:34 14.06.2022)\nМарказий банк хорижий валюталарнинг ўзбек сўмига нисбатан эртага амалда бўладиган қийматини белгилади.\nТОШКЕНТ, 14 июн — Sputnik. Ўзбекистон Марказий банки хорижий валюталарнинг ўзбек сўмига нисбатан 15 июнда амалда бўладиган қийматини белгилади.\n© Фото:Ўзбекистон Марказий банки15 июнда амалда бўладиган валюта курслари\n15 июнда амалда бўладиган валюта курслари\n© Фото:Ўзбекистон Марказий банки\nУнга кўра, долларнинг расмий курси 17,18 сўмга арзонлади ва 10 975,02 сўмни ташкил қилди.\n1 евро 47,61 сўмга пасайиб, 11 452,43 сўм этиб белгиланди.\nРубль курси ҳам бироз пасайди. Хусусан, 1 рубль 0,38 сўмга арзонланиб, 192,38 сўмни ташкил этди.\nМаълумот учун, доллар курси кетма-кет бешинчи кун пасайди.\nМДҲ давлатлари орасида сўнгги бир неча ой ичида ўзаро ҳисоб-китобларни миллий валюталарда амалга ошириш одатий ҳолга айланмоқда. Айниқса, ЕОИИга аъзо давлатлар орасида Россия энг йирик савдо ҳамкорларидан бири бўлган Хитой билан ўзаро савдода миллий валюталарга ўтиш тўғрисида битим имзолаган.


“Бухоропарранда” акциядорлик жамияти\n“Бухоропарранда” акциядорлик жамияти акциядорларининг навбатдаги 2019 йил якуни бўйича ҳисобот умумий йиғилиши 2020 йил 28 октябрь куни соат 12.00 да Когон тумани, Сараён МФЙда жойлашган жамиятнинг мажлислар залида ўтқазилади. Жамият акциядорларини рўйхатга олиш соат 11.00 да бошланади.\n1. Жамият акциядорларининг 2019 йил якуни бўйича йиллик умумий ҳисобот йиғилишининг регламентини тасдиқлаш.\n2. Жамиятнинг 2019 йил якуни бўйича молия-хўжалик фаолияти юзасидан бошқарув органининг ҳисоботини кўриб чиқиш.\n3. 2019 йил якуни бўйича жамият ташқи аудиторининг ҳисоботи ва хулосасини тасдиқлаш.\n4. 2019 йил якуни бўйича жамият тафтиш комиссиясининг ҳисоботини кўриб чиқиш.\n5. Жамиятнинг 2019 йил якуни бўйича йиллик ҳисоботи, шу жумладан, баланс, молиявий натижалари ҳамда фойда ва зарарлар тўғрисидаги ҳисоботларини тасдиқлаш.\n6. Жамиятнинг 2019 йиллар якуни бўйича олинган фойда ва зарарлари тасдиқлаш.\n10. Жамият кузатув кенгаши аъзоларининг кейинги йиллик умумий йиғилиш кунига қадар сайлаш.\n11. Жамият тафтиш комиссияси аъзоларини кейинги йиллик умумий йиғилиш кунига қадар сайлаш.\n12. Жамият бошқарув органи аъзоларини сайлаш.\n13. Жамият бошқарув раиси билан тузилган ишга ёллаш меҳнат шартномасини тасдиқлаш.\n14. Жамиятнинг 2020 йил учун аудиторлик ташкилотини тасдиқлаш ва унинг хизматлари учун тўланадиган ҳақининг энг кўп миқдорини белгилаш.\n15. Жамият ҳисобидаги асосий ишлаб чиқаришда фойдаланилмасдан келинаётган, таъмирталаб ҳолатга келган бино-иншоотлар, эскирган асосий воситалар ва ишлаш муддатини ўтаган техникаларни сотиш, ҳисобдан чиқариш.\n16. Жамиятнинг айланма маблағларини тўлдириш мақсадида корхонага хизмат кўрсатувчи банкдан қисқа ва узоқ муддатли кредит олиш масаласига розилик бериш.\nМурожаат учун телефон: (98) 274-27-17.


13:06 12.08.2019 (Янгиланган 13:07 12.08.2019)\nАвгуст охирида Ерга ўз ўлчами билан Хеопс эҳромини ортда қолдирувчи астероид яқинлашади.\nТОШКЕНТ, 12 авг — Sputnik. Август охирида ерга ўз ўлчами билан Хеопс эҳромини ортда қолдирувчи астероид яқинлашади. Бу ҳақда РИА Новости NASA маълумотларига таяниб хабар қилди.\nМаълум бўлишича, 2019 OU1 астероид диаметри 160 метрга тенг, бу эса Хеопс эҳроми диаметридан 20 метрга каттароқ дегани.\nАстероид 28 август куни Ерга максимал даражада яқинлашади, яъни осмон жисми Венера сайёрасидан 40 баробар яқинроқ келади.\nҚайд этилишича, астероид сайёрамиз ёнидан бир миллион километрга яқин масофада тўқнашмасдан учиб ўтиб кетади.


Клопп Ливерпульнинг мағлубиятсиз серияси сирини ошкор қилди – Ўзбекистон\nГлавная / Спорт / Клопп Ливерпульнинг мағлубиятсиз серияси сирини ошкор қилди\nКлопп Ливерпульнинг мағлубиятсиз серияси сирини ошкор қилди\n10.02.2020\tСпорт Comments Off on Клопп Ливерпульнинг мағлубиятсиз серияси сирини ошкор қилди 15 Показы\nАПЛда мағлубиятсиз чемпионлик учун одимлаётган “Ливерпуль” жамоаси бош мураббийи клубнинг собиқ футболчиси Питер Крауч билан “BT Sport” nashri uchun кичик суҳбат уюштирди.\n– Бу ерга қайтиш мен учун доиммо ёқимли. Сўнгги бор бу хонага кирганимда мени Рафа( Рафа Бенитез) кутиб олган эди. Бу ерда ҳаммаси ўзгариб кетибди. Сизнинг ғалабали сериянгиз барчани лол қолдирмоқда. “Энфилд” чинакам қалъага айланиб бормоқда. Айтингчи, доимий ғалабалар учун футболчиларни жанговарлик руҳини қандай сақлаб турибсиз?\n– Очиғини айтадиган бўлсам, ўзим ҳам тушунмаябман. Бу ерда ўзим ўйлаб топган ва йигитларга кўрсатган маҳсус режанинг ўзи йўқ. Бизга машғулотлар, футболчиларнинг дўстона алоқаси, ички муҳит ва стадиондаги муҳит ёрдам бермоқда. Агар сиз ҳам шу омилларни бир ерга жамласангиз, ажойиб жамоага эга бўласиз.\n– Айни дамда жамоада ҳотиржамлик ҳукумронлик қилаётгандек. Сиз АПЛда 3 мавсум ғолиб чиқишни уддалай олмаганингиз учун босимни ҳис қилганмисиз?\n– Йўқ. Ҳеч қачон босимни ҳис этмаганман. Чемпионликни қўлга киритадиган даврларимиз келишини билар эдик. Очиғи аввал бошидан буни англаб турган эдик. Биз шартнома тузган барча футболчиларнингкелажакда чемпион бўлишимизга иймони комил эди. Биз жамоада мухлисларнинг орзуларини рўёбга чиқариш учун инсонлармиз. Биздан аввалроқ бир нечта буюк футболчи ва мураббийлар чемпионлик учун ҳаркат қилишган, бироқ бу ишни уддалай олишмаган. Шунга қарамай, улар афсона бўлиб қолишди. Ҳар бир инсон чемпион бўлишни истайди. Улар ҳам ҳаракат қилишган, бироқ натижа бўлмаган. Шунг қарамай, “Ливерпуль” мухлислари қилинган меҳнатни доиммо юқори баҳолаб келишган.\n– Мен ҳам бир пайтлари “Ливерпуль” учун кетма-кет 18 та ўйинда гол уришни уддалай олмаганман. Ўшанда мени мухлислар ўлдириб қўйишга ҳам тайёрдек туйғуни ҳис этган эдим. Омадсизликларимга қарамай, клуб менга ишонди ва жамоада сақлаб қолди.\n– Тўғриси, менинг жамоамда бўлганингда, сенга 18 та ўйинда гол киритмасликка имкон қолдирмаган бўлар эдим.\n– Ўйлашимча, сиз аллақачон “Ливерпуль” афсоналаридан бирига айланиб бўлдингиз. Шундай бўлсада, АПЛдаги чемпионлик сизни янги даражага кўтарилишингизга сабаб бўлади?!\n– Нима дейишга ҳам ҳайронман. Мен ғалаба қозонганимизда хурсанд бўлмайман. Фақат енгил тортганимни чуқур ҳис этаман холос. Мени мақташганларида ғалати бўлиб кетаман.\n– Совринларингизни қаерда сақлайсиз?\n– Совринларни салқашнинг энг яхши услуби – уларни уйда худди китоблар сингри тахлаб қўйиш. Бу менга ўзгача завқ бағишлайди. Шу йўсинда улардан қандайдир наф чиқариш мумкин. Аслида уларни қўлга киритишингиз билан совринлар ўз кучини йўқотади.\n– Бугунги кундаги “Ливерпуль” сиз бошқарган жамоалар ичидаги энг кучлиси деб ҳисоблайсизми?\n– Менга ўзим ишлаган жамоаларни солиштириш умуман ёқмайди. Сабаби, уларнинг барчасини жуда яхши кўранман. Жамоаларимнинг барчаси ўсиш борасида жуда катта қадам ташлашга муваффақ бўлгани қувонарли. Шу жумладан футболчиларда ҳам кескин ўсиш кузатилгани рост. Масалан Мане ҳозир умуман бошқа футболчи. Тренд ва Робертсон ҳақида ҳам шундай дейиш мумкин.\nБугун кўз олдингизда гавдаланаётган “Ливерпуль” узоқ муддат олиб борилган катта ҳажмдаги меҳнатнинг самараси. Соддароқ қилиб айтганда, бугунги футболчиларнинг барчасида керакли тажриба бор эди. Эндиликда улар, бу тажрибадан мукаммал тарзда ўсиш ва майдонда ўзларини янада яхши ҳис этиш учун фойдаланишмоқда.\nПред. Европанинг энг кучли ҳужумчиси ким?\nСледующая Ла лига. Барселона Мессининг 3та голли узатмаси эвазига қийин ғалабага эришди (видеошарҳ)


Карантинда кўринг: Турар-жой массивида очликка қарши кураш - ҚИРҒИЗИСТОН ЯНГИЛИКЛАРИ\n«Настоящее время» нашри Бишкекнинг яқиндаги участкаларида коронавирус пандемияси сабаб очарчиликка учраган турғунлар ҳақида видео лавҳа эълон қилди.\n«Дунё бўйича коронавируснинг панемияси билан курашаётган вақтда Бишкекнинг чет қисмида яшаган одамлар оч қолмаслик йўлини қидиришмоқда. Одамлар бир ойдан ортиқ вақтдан бери изоляцияда яшашмоқда — ишсиз, пулсиз ва озиқ-овқатсиз. Келаётган инсопарварлик ёрдами ҳар бирига етгани йўқ, ҳукумат эса уларнинг ёрдам бериш илтимосини эшитмагандек», — деб ёзади «Ҳозирги давр» нашри.\nВидеонинг қаҳрамонлари «Дордой» бозорида ишлайди, аммо ҳозир бозор ёпиқ, у ерда ишлаган одамлар эса кунлик ишидан ажраб қолишган. «Биз коронавирусдан эмас, очликдан ўламизми деб қўрқамиз», — деб айтиб берган қаҳрамонлардан бирию Бошқа қаҳрамон очликдан ҳуши кетиб йиқилади — у икки кундан бери оғзига овқат олмаган, шу сабабдан овқат учун ишлашга тайёр.\nАввалги мақолаҚирғизистонда COVID-19 юқтирган яна бир бемор вафот этди.\nНавбатдаги мақола«Россия билан тўғридан-тўғри авиа рейс тикланди дейилган маълумот — фейк» — қирғиз ТИВи